Azərbaycan Respublikasının Baş prokuroru yanında Korrupsiyaya qarşı mübarizə idarəsində vətəndaş cəmiyyəti institutları, qeyri-hökumət, beynəlxalq təşkilatlar və kütləvi informasiya vasitələrinin nümayəndələri ilə görüş keçirilmişdir | Azərbaycan Respublikasının Baş Prokurorluğu\nBaş prokuror yanında Korrupsiyaya qarşı mübarizə idarəsinin yeni inzibati binası Dövlət Başçısının 2008-ci il 27 sentyabr tarixli Sərəncamı ilə təsdiq edilmiş "Azərbaycan Respublikası Prokurorluğunun fəaliyyətinin müasirləşdirilməsinə dair Dövlət Proqramı"nın icrası qaydasında milli memarlıq üslubunda və müasir standartlar səviyyəsində inşa edilmişdir. Binada əməkdaşları korrupsiya əleyhinə ciddi mübarizə aparılması və bu sahədə uğurlu nəticələr əldə edilməsi üçün hər cür şərait yaradılmışdır.\nDiqqətə çatdırıldı ki, mütəşəkkil cinayətkarlığın təhlükəli təzahürlərindən olan korrupsiya sosial problem olduğuna görə onunla mübarizə hamılıqla aparılmalı, onunla mübarizə təkcə dövlət orqanlarının deyil cəmiyyətin hər bir üzvünün vəzifəsinə çevrilməlidir. Bu baxımdan son illər dövlət həyatının bütün sahələrində əhəmiyyətli təsir vasitəsi olan vətəndaş cəmiyyəti institutları korrupsiyaya qarşı mübarizənin əhəmiyyətli elementlərinə çevrilmiş və bu mübarizənin önündə gedirlər. İdarə tərəfindən korrupsiyaya qarşı mübarizədə vətəndaş cəmiyyəti institutları, qeyri-hökumət təşkilatları ilə sıx münasibətlərin qurulmasına xüsusi önəm verilir. 2011-ci il aprelin 15-də Azərbaycan Respublikasının Korrupsiyaya Qarşı üzrə Mübarizə Komissiyası, Baş Prokurorluğun və korrupsiya ilə mübarizə aparan QHT-lərin məlumat və əməkdaşlıq şəbəkəsinin təşəbbüsü ilə korrupsiyaya qarşı mübarizə ilə bağlı forum, idarə və qeyd olunan şəbəkə arasında imzalanmış anlaşma memorandumu, bu əməkdaşlığın təzahürlərindəndir. Dövlət orqanları ilə vətəndaş cəmiyyəti institutları arasında səmərəli dialoqun qurulması, dövlət başçısının korrupsiyaya qarşı mübarizə sahəsində müəyyən etdiyi siyasətin daha səmərəli şəkildə həyata keçirilməsində mühüm vasitədir.\nBildirildi ki, korrupsiyaya qarşı səmərəli mübarizə 2013-cü ili 9 ay ərzində uğurla davam etdirilmişdir. Qabaqlayıcı tədbirlərlə vəhdətdə həyata keçirilən inzibati tədbirlərin kəsəri artırılmışdır. Bu müddət ərzində Baş prokuror yanında Korrupsiyaya qarşı mübarizə idarəsi tərəfindən "161-nömrəli "Qaynar xətt" əlaqə mərkəzinə 3915 müraciət daxil olmuşdur. İdarədə araşdırılmış 307 müraciətdən 21 müraciət üzrə Cinayət Məcəlləsinin müxtəlif maddələri ilə cinayət işləri başlanmış, 1078 müraciət təmin edilmişdir.\nKorrupsiya ilə əlaqədar olmayan müraciət müəlliflərinə mülki, ailə və digər sahələrdə pozulmuş hüquqlarının bərpasına dair ətraflı izahlar verilmişdir. Digər müraciətlər "Vətəndaşların müraciətlərinə baxılması haqqında" qanunun tələblərinə müvafiq olaraq aidiyyəti üzrə baxılıb tədbir görülməsi üçün müvafiq nazirlik, dövlət komitəsi və digər qurumlara göndərilmişdir.\nCari ilin doqquz ayı ərzində idarənin əməliyyat şöbəsi tərəfindən korrupsiya cinayətləri törətmiş 31 şəxs cinayət başında yaxalanmaqla onların barəsində 23 cinayət işi başlanmışdır.\nÖtən dövr ərzində idarədə cinayət xarakterli material kimi baxılmış 232 müraciət üzrə 132 cinayət işi başlanmış, o cümlədən cinayət işlərindən 47 cinayət işi ayrıca icraata ayrılmışdır.\n2013-cü ilin son doqquz ayı ərzində idarənin İstintaq şöbəsində 322 cinayət işinin ibtidai araşdırması həyata keçirilmiş, şöbə tərəfindən 251 şəxs barəsində 138 cinayət işinin istintaqı tamamlanaraq baxılması üçün aidiyyəti məhkəmələrə göndərilmişdir.\nMəhkəmələrə göndərilmiş və mahiyyəti üzrə baxılmış bütün işlər üzrə ittiham hökmləri çıxarılmış, təqsirləndirilən şəxslərdən bəraət alanı olmamışdır. İstintaqı başa çatdırılmış cinayət işləri üzrə 3 milyon 358 min manat dəyərində əmlak üzərinə həbs qoyulması təmin edilmişdir.\nİstintaqı aparılmış və hazırda icraatda olan cinayət işləri üzrə fiziki və hüquqi şəxslərə vurulmuş 14 milyon 422 min manat ziyanın ödənilməsi təmin edilmişdir.\n2013-cü ilin 9 ayı ərzində korrupsiyaya qarşı mübarizə sahəsində idarə əməkdaşları tərəfindən bir sıra qabaqlayıcı tədbirlər həyata keçirilmişdir.\nBelə ki, əhalinin sosial müdafiəsi, səhiyyə, nəqliyyat və digər sahələrdə aşkar edilmiş pozuntuların aradan qaldırılması ilə əlaqədar təkliflər hazırlanıb aidiyyəti qurumlara təqdim edilmiş, həmçinin bir sıra hallarda vəzifəli şəxslər tərəfindən "Korrupsiyaya qarşı mübarizə haqqında" qanunun tələblərinin pozularaq cinayət xarakteri daşımayan pozuntulara yol verildiyi müəyyənləşdirildiyindən həmin şəxslər barəsində "Prokurorluq haqqında" qanunun tələblərinə müvafiq olaraq aidiyyəti üzrə təqdimatlar verilmişdir. Eyni zamanda bir sıra hallarda qanun pozuntularından çəkindirmək məqsədilə "Prokurorluq haqqında" qanuna əsasən vəzifəli şəxslərə rəsmi xəbərdarlıq edilmişdir.\nKorrupsiyaya qarşı mübarizə sahəsində beynəlxalq əməkdaşlığın zəruriliyini nəzərə alaraq bu müddət ərzində idarə tərəfindən bu sahədə ixtisaslaşmış beynəlxalq qurumlar və digər ölkələrin müvafiq hüquq mühafizə orqanları ilə əlaqələrin daha da genişlənməsinə xüsusi diqqət yetirilmişdir. BMT-nin Korrupsiya Əleyhinə Konvensiyasının implementasiyası çərçivəsində beynəlxalq əməkdaşlıq genişləndirilmiş, Meksika Birləşmiş Ştatları tərəfindən həmin Konvensiyanın bir sıra maddələrinin implementasiyasını dəyərləndirilməsi idarənin əməkdaşları tərəfindən aparılaraq müxtəlif sual və qeydləri özündə əks etdirən ekspert rəyi hazırlanmışdır.\n06-12 sentyabr 2013-cü il tarixdə Moskva şəhərində Beynəlxalq Prokurorlar Assosiasiyasının illik yığınçağı və ümumi konfransında səlahiyyət müddəti başa çatmış Baş prokuror yanında Korrupsiyaya qarşı mübarizə idarəsinin rəisi yenidən səs çoxluğu ilə bu mötəbər qurumun icraiyyə komitəsinin üzvü seçilmişdir.120-dən ölkəni birləşdirən və 700-dən çox rəhbər işçilərin və nüfuzlu beynəlxalq təşkilatların nümayəndələrinin iştirak etdiyi tədbirdə çıxış edən Baş prokuror yanında Korrupsiyaya qarşı mübarizə idarəsinin rəisi Kamran Əliyev ölkəmizdə uğurlu antikorrupsiya siyasəti və Azərbaycan brendi olan "Asan" xidmət mərkəzlərinin nailiyyətlərindən danışmışdır. Tədbir çərçivəsində bir sıra mühüm ikitərəfli görüşlər keçirilmişdir.\n23-25 sentyabr 2013-cü il tarixdə Paris şəhərində İqtisadi əməkdaşlıq və İnkişaf Təşkilatı (OECD) Şərqi Avropa və Mərkəzi Asiya üzrə Antikorrupsiya Şəbəkəsinin İstanbul Fəaliyyət Planının 12-ci Monitorinq Görüşü və Rəhbər Qrupun 15-ci İclası keçirilmişdir. 2012-ci ilin dekabr ayında Yüksək Səviyyəli Görüşdə qəbul olunan qərara əsasən 12-ci Monitorinq Görüşündə Azərbaycanın üçüncü raund dəyərləndirilməsinə dair hesabat dinlənilmişdir.\nİclasda Azərbaycanda rəhbərliyin siyasi iradəsinə uyğun olaraq korrupsiyaya qarşı mübarizə tədbirlərinin daha sistematik, genişmiqyaslı və səmərəli həyata keçirilməsinin təmin edilməsinə yönəlmiş "Korrupsiyaya qarşı mübarizəyə dair 2012-2015-ci illər üçün Milli Fəaliyyət Planı"nı, əsas istiqamətləri dövlət idarəçiliyində hesabatlılığın təmin edilməsi, ictimaiyyətin iştirakının genişləndirilməsi, yeni texnologiyaların tətbiqinin dəstəklənməsi olan Açıq Hökumətin təşviq edilməsinə dair Milli Fəaliyyət Planı, korrupsiya hüquqpozmalarının aşkar edilməsi, təqsirləndirilən şəxslərin müəyyən edilərək cinayət məsuliyyətinə cəlb edilməsi istiqamətində nailiyyətlər, qabaqlayıcı təbdirlər, o cümlədən mühüm antikorrupsiya tədbiri kimi Vətəndaşlara xidmət və Sosial İnnovasiyalar üzrə Dövlət Agentliyinin və onun tərkibində "ASAN" xidmət mərkəzlərinin yaradılması diqqətə çatdırılmışdır.\nXüsusi qeyd edilmişdir ki, Azərbaycan Respublikası Şəbəkənin 3-cü raund dəyərləndirilməsindəsi müvəffəqiyyətlə keçən ilk ölkə olmuşdur. OECD təşkilatının və Şəbəkənin vəzifəli əməkdaşlarının qısa müddət sonra hesabatın Azərbaycan ictimaiyyətinə təqdim edilməsi məqsədi Azərbaycana səfər etməsi nəzərdə tutulur. Bu təcrübə təşkilat tərəfindən müəyyən edilmiş prosedur qaydalara əsasən bütün üzv ölkələrdə həyata keçirilir.\nHəmçinin diqqətə çatdırıldı ki, 30 sentyabr 2013-cü il tarixdə Azərbaycan Respublikasının Prezidenti cənab İlham Əliyev Baş prokuror yanında Korrupsiyaya qarşı mübarizə idarəsinin yeni inzibati binasının açılış mərasimində prokurorluq əməkdaşları ilə görüşərkən ölkədə korrupsiyaya qarşı mübarizə sahəsində hüquq mühafizə orqanları və cəmiyyət üçün bir sıra mühüm tapşırıqlar vermişdir. Prezident korrupsiyaya qarşı mübarizə istiqamətində möhkəm siyasi iradə olduğunu bir daha qeyd edərək həm inzibati, həm də qabaqlayıcı tədbirləri vacibliyini vurğulamış, bu sahədə qabaqcıl beynəlxalq təcrübənin daim öyrənilməsi və tətbiq olunmasının zəruriliyini qeyd etmişdir. Dövlət başçısı həmçinin bu sahədə mövcud bütün beynəlxalq qurumlar , cümlədən Beynəlxalq Antikorrupsiya Akademiyası ilə əməkdaşlığı müsbət qiymətləndirərək, daha mühüm nailiyyətlər əldə olunmasının vacibliyini bildirmiş, prokurorluq əməkdaşlarının peşə hazırlığının, xidməti intizamın dürüstlüyünün son dərəcə mühüm əhəmiyyət kəsb etdiyini diqqətə çatdırmışdır. Dövlət başçısının bu tövsiyə və göstərişləri prokurorluq əməkdaşlarına yüksək diqqətin göstəricisi olmaqla bizi daha məsuliyyətlə fəaliyyət göstərməyə ruhlandırır. Hazırda Baş Prokurorluğun rəhbrliyi tərəfindən həmin vəzifələrin icrası üçün tədbirlər planın hazırlanması barədə prokurorluğun müvafiq qurumlarına, o cümlədən Korrupsiyaya qarşı mübarizə idarəsinə konkret tapşırıqlar verilmişdir.\nVurğulandı ki, Baş prokuror yanında korrupsiyaya qarşı mübarizə idarəsinin əməkdaşları tərəfindən bundan sonra da korrupsiya hüquqpozmalarının qarşısının alınması, təqsirləndirilən şəxslərin müəyyən edilərək cinayət məsuliyyətinə cəlb edilməsi istiqamətində ardıcıl və qətiyyətli mübarizə tədbirləri davam etdiriləcəkdir.\nTədbirdə iştirak edən beynəlxalq təşkilatlar, qeyri-hökümət təşkilatlarının nümayəndələri çıxış edərək korrupsiyaya qarşı mübarizə sahəsində Baş prokuror yanında Korrupsiyaya qarşı mübarizə idarəsinin gördüyü işləri müsbət dəyərləndirdilər. QHT və kütləvi informasiya vasitələrinin nümayəndələrinin sualları ətraflı cavablandırıldı.\nGörüşün sonunda tədbir iştirakçıları Baş prokuror yanında Korrupsiyaya qarşı mübarizə idarəsinin yeni inzibati binası ilə tanış oldular və onlara "Azərbaycan Prokurorluğu - 95" kitabı hədiyyə edildi.\nQonaqlar binada yaradılmış şəraiti yüksək qiymətləndirdilər.


Yeni Azərbaycan Partiyası Salyan rayon təşkilatının IX konfransı keçirilmişdir - Xəbərlər - SALYAN RAYON Icra Hakimiyyəti\nYeni Azərbaycan Partiyası Salyan rayon təşkilatının IX konfransı keçirilmişdir\n02 Noyabr 2017-ci Il tarixində Salyan rayon Heydər Əliyev Mərkəzində Yeni\nAzərbaycan Partiyası Salyan rayon təşkilatının\nIX konfransı keçirilmişdir\n02 Noyabr 2017-ci il tarixində Salyan rayon Heydər Əliyev Mərkəzində Yeni Azərbaycan Partiyası Salyan rayon təşkilatının IX konfransı keçirilmişdir. Konfrans iştirakçıları əvvəlcə Ümummilli Lider Heydər Əliyevin abidəsi önünə gül- çiçək dəstələri düzmüş, xatirəsini ehtiramla yad etmişlər. Konfransda rayon İcra hakimiyyətinin başçısı Sevindik Hətəmov, Milli Məclisin deputatları Əliağa Hüseynov, Mirkazım Kazımov, Hadı Rəcəbli, Yeni Azərbaycan Partiyası Mərkəzi Aparatın məsul işçisi Ramil Mirzəyev, ərazi partiya təşkilatlarının sədrləri, şura üzvləri, partiya fəalları və idarə heyətinin üzvləri iştirak etmişlər. Konfrans Azərbaycanın Dövlət himninin səsləndirilməsi ilə başlanmış, daha sonra Yeni Azərbaycan Partiyasının yaranması və onun 25 illik uğurlu fəaliyyəti ilə bağlı videoçarx nümayiş etdirilmişdir. Konfransda YAP Salyan rayon təşkilatının sədri Rəşad Cəbrayılov çıxış edərək partiyanın 25 ildə keçdiyi əzmkar yolundan, siyasi meydana çıxmasının mövcud ictimai-siyasi şəraitdən asılı olmasından danışmış, rayon təşkilatının fəaliyyəti haqqında geniş hesabat vermişdir. Natiq bildirmişdir ki, YAP Salyan rayon təşkilatı rayonda keçirilən bütün ictimai-siyasi tədbirlərdə yaxından iştirak etmişdir.\nSonra məruzə ətrafında çıxışlar dinlənilmişdir. Milli Məclisin deputatları Əliağa Hüseynov, Hadı Rəcəbli, Mirkazım Kazımov və Salyan rayon İcra hakimiyyətinin başçısı Sevindik Hətəmov çıxış edərək Azərbaycan dövlətçiliyinin formalaşmasında, ictimai-siyasi sabitliyin bərqərar olmasında, ölkəmizin beynəlxalq aləmdə nüfuzunun artmasında Yeni Azərbaycan Partiyasının mühüm rolu və xidmətləri olduğunu bildirmiş, partiyanın rayon təşkilatına gələcək fəaliyyətində uğurlar arzulamışlar.\nÇıxışlardan sonra təşkilati məsələlərə baxılmış, Rəşad Cəbrayılov yenidən yekdilliklə YAP Salyan rayon təşkilatının sədri seçilmişdir. Sonra 51 nəfərdən ibarət Şura, 17 nəfərdən ibarət İdarə Heyəti, 7 nəfərdən ibarət Nəzarət-Təftiş qrupunun üzvlərivə sədr müavinləri seçilmişdir. Konfransın yekununda Yeni Azərbaycan Partiyasının yaranmasının 25 illik münasibətilə rayonun ictimai-siyasi həyatında fərqlənənlərə YAP rayon təşkilatı tərəfindən fəxri fərmanlar, qiymətli hədiyyələr və partiya sıralarına yeni qəbul olunanlara üzvlük vəsiqələri təqdim edilmişdir.


Ana qızını kişi ilə tutdu: "Yataq otağında..." – ŞOK OLAY | Qlobal.net\nAna qızını kişi ilə tutdu: "Yataq otağında..." – ŞOK OLAY\nAbşeron rayonunda 15 yaşlı qıza qarşı əxlaqsız hərəkətlərdə ittiham olunan Neftçala rayon sakini, 1986-cı il təvəllüdlü Taleh Bağırovun cinayət işi üzrə məhkəmə prosesi başa çatıb.\nTeleqraf.com-un xəbərinə görə, Taleh Bağırov Masazır qəsəbəsində “Bağçalı Evlər” yaşayış kompleksində 2005-ci il təvəllüdlü Südabə Əhmədovaya (ad və soyad şərtidir – red.) qarşı əxlaqsız hərəkətlər edib.\nİstintaq orqanı tərəfindən Taleh Bağırovun barəsində Cinayət Məcəlləsiin 153.1-ci (on altı yaşına çatmayan şəxsə qarşı zor tətbiq etmədən əxlaqsız hərəkətlər törətmə) maddəsi ilə ittiham elan edilib.\n“İşıqları düzəltməyimi xahiş etdi”\nCinayət işi üzrə təqsirləndirilən şəxs qismində ifadə verən Taleh Bağırov elan olunmuş ittiham üzrə özünü təqsirli bilməyib. O, qeyd edib ki, heç bir yerdə daimi işləməyib, tikintidə fəhləlilik edib: “2019-cu ilin yanvarından dekabr ayına kimi Masazır qəsəbəsində yerləşən Qurtuluş-93 yaşayış kompleksində yeni binalarda fəhlə kimi işləmişəm.\nTəxminən noyabr ayının əvvəllərində axşam saatlarında işdən çıxaraq evə gedərkən əvvəllər tanımadığım, sonradan adının Südabə olduğunu bildiyim şəxs mənə küçədə yaxınlaşdı, zəng vurmaq üçün telefon lazım olduğunu bildirdi.\nİstifadəmdə olan mobil telefonu həmin şəxsə verdim. Südabə mənim telefonumla kiməsə zəng vurdu, təxminən 2-3 dəqiqə danışdı. Südabənin telefonla danışıb qurtardıqdan sonra mənə anasının hazırda xəstəxanada olduğunu, evdə tək qaldığını və evlərinin işıqlarının yanmadığını bildirdi. Məndən işıqları düzəltməyimi xahiş etdi”.\n“Eyvandan küçəyə tullandım”\nTaleh Bağırovun sözlərinə görə, Südabə ilə birlikdə Bağçalı yaşayış kompleksində üç mərtəbəli binanın birinci mərtəbəsində yerləşən evə gedib: “Südabə mənzilin giriş qapısını açarla açdı, içəriyə daxil oldu. Mətbəxə gedərək oradan şam yandırdı, dəhlizə tərəf gətirdi. Mən isə işıqları düzəltmək istədim, amma düzəldə bilmədim. Təxminən beş dəqiqə sonra evin qapısı döyüldü.\nQapını açmaq istəyərkən Südabə qapını döyən şəxsin anasının olduğunu gördü, məndən gizlənməyimi tələb etdi. Bu sözlərdən sonra qorxdum və hadisənin qurama olduğunu başa düşdüm. Evdən çıxmağa yer axtardım. Evin qapısı açıldı, kiminsə içəriyə girdiyini hiss etdim.\nSonra qorxumdan evin eyvanında olan plastik pəncərədən küçəyə tullandım, qaçaraq getdim”.\n“Məni şərləməməyi xahiş etdim”\nTaleh Bağırovun ifadəsinə görə, təxminən 5-6 gün keçdikdən sonra onun istifadəsində olan mobil telefona yadında qalmayan nömrədən zəng gəlib: “Zəng edən özünü Südabənin anası kimi təqdim etdi. Qadın evdə olmadığı vaxt Südabənin yaşadığı evə zorla keçərək, azyaşlı qızı ilə cinsi əlaqədə olduğumu bildirdi, polisə şikayət etməməyim müqabilində məndən pul istədi.\nSüdabənin anasına qızını əvvəllər tanımadığımı, Südabə ilə heç bir münasibətim olmadığını, heç vaxt Südabəyə qarşı seksual hərəkətlər etmədiyimi, cinsi əlaqədə olmadığımı bildirdim. Südabənin anasından məni şərləməməyi xahiş etdim”.\nTaleh Bağırov bildirib ki, özünü Südabənin anası kimi təqdim edən şəxs onun ünvanına söyüşlər söyüb, tutduracağını bildirib: “Bundan sonra Südabənin ailəsi ilə maraqlandım. Südabə və anasının bir neçə dəfə adlarını bilmədiyim şəxsləri şərlədikləri, tutdurduqları məlum oldu. Hətta bir nəfər onların əlindən Rusiyaya qaçaraq gedib. Mənə zərərçəkmiş şəxs tərəfindən şər-böhtan atılıb”.\n“Anamın təhriki ilə ifadə vermişəm”\nCinayət işi üzrə məhkəmədə zərərçəkmiş qismində ifadə verən Südabə Əhmədova bildirib ki, Masazır qəsəbəsində Yeni Bakı yaşayış kompleksində yerləşən 4 nömrəli tam orta məktəbin 9-cu sinif şagirdidir:\n“Təqsirləndirilən şəxslə heç bir yaxınlığım olmayıb. Anamın təhriki ilə polis idarəsində ona qarşı şikayət edib, izahat vermişəm. Həmin hadisədən sonra mənə mənəvi cəhətdən dayaq duran İlqarın evində yaşayıram.\nO, avtobus sürücüsüdür, hər problemimlə məşğul olur. Hazırda təqsirləndirilən şəxsə qarşı heç bir şikayətim yoxdur”.\n“İnandım, tanış olduq...”\nMəhkəmədə Südabə Əhmədovanın ibtidai istintaq zamanı verdiyi ifadəsi araşdırlıb. O, həmin ifadəsində göstərib ki, təxminən bir il öncə oxuduğu məktəbdən evə gələrkən və dayanacaqda sinif yoldaşları ilə söhbət edərkən adını bilmədiyi 20-25 yaşlı bir kişi ona yaxınlaşıb: “Həmin kişi mənimlə tanış və dost olmaq istədiyini bildirdi. Ona etiraz etdim, tanımadığım adamla tanış olmadığımı bildirdim, yaşadığım evə getdim.\nHəmin şəxs 2-3 dəfə dalımca düşdü, israrla mənimlə tanış olmaq istədiyini bildirdi. Mən də ona inandım, tanış olduq. Adının Taleh olduğunu dedi. Mən də ona yalandan adımın Sara olduğunu bildirdim”.\n“Dedi, evdə söhbət edək”\nSüdabə Əhmədova qeyd edib ki, Taleh bir neçə dəfə onu məktəbdən evə, evdən məktəbə avtobusla ötürüb, yol boyu söhbət ediblər: “Söhbət vaxtı Taleh məndən yaşımı soruşanda, ona yaşımı demədim, lakin 8-ci sinifdə oxuduğumu bildirdim. Həmin gündən Taleh arxamca düşdü, yaşadığım evin ünvanını öyrəndi.\nBir dəfə Taleh mənim arxamca düşəndə ona evdə oturaraq dost kimi söhbət etməyi xahiş etdi. Birinci dəfə evə gələndə onunla oturaraq söhbət etdik. Subay olduğunu, Bakı şəhərində qaldığını bildirdi. Məndən xoşu gəldiyini dedi və mənə qarşı heç bir hərəkətlər etmədi”.\n“Köynəyini əynindən çıxardı, tərifləməyə başladı”\nSüdabə Əhmədovanın ifadəsinə görə, təxminən bir həftə sonra Taleh yenidən onun arxasına düşüb:\n“Bizə gələcəyini, ona görə də qapını açıq saxlamağımı bildirdi. Səhər saatlarında yaşadığım evə gəldi, mənimlə bir az söhbət etdi. Amma mənə qarşı heç bir hərəkət etmədi.\nTəxminən bir həftə sonra Taleh yenidən eyni qaydada yaşadığım evə gəldi, mənimlə söhbət etdi. Evin hər tərəfini gözdən keçirdi, sonra köynəyini əynindən çıxardı, məni tərifləməyə başladı. Mənə yaxınlaşaraq yataq otağında boynumdan və sinəmdən öpdü, əynimi soyunmağımı istədi. Əynimi soyunmadım, Taleh geyinərək getdi”.\n“Gəl, sənə 20 manat verim, cinsi əlaqədə olaq”\nSüdabə Əhmədova qeyd edib ki, bir həftə sonra məktəbdən qayıdanda Talehin məhlədə dayandığını görüb: “Talehin arxamca evə gəlməsi üçün qapını açıq saxladım. O, evə keçdi. Bir az mənimlə söhbət etdi. Yataq otağında boynumdan və sinəmdən öpdü. Dedi, gəl, sənə 20 manat verim, arxadan cinsi əlaqədə olaq. Talehə dedim ki, sənin pulun lazım deyil. O da üstümə gəlmədi, əynini geyinərək getdi.\nBir həftə sonra yenidən yaşadığım evə gəldi. Sinəmdən, boyunumdan öpdü, şalvarını və alt paltarını çıxardı. Talehi əlim ilə itələdim. Buna baxmayaraq, məni soyundurdu, yataq otağında divanın üzərinə uzatdı. Qeyri-təbii yolla mənimlə intim əlaqədə oldu. Mən hamama girəndə Taleh əynini geyinərək getdi”.\nSüdabə Əhmədova bildirib ki, təxminən bir həftə sonra səhər saatlarında anası evdə olmayanda Taleh yaşadığı evin qapısının açıq olduğunu görüb və içəriyə daxil olub: “Yenə boynumdan və sinəmdən öpdü, məni soyundurdu, arxadan mənimlə cinsi əlaqədə oldu. Təxminən 5 dəqiqəyə yaxın intim əlaqədə olduq. Taleh bir həftədən bir, anam məni evdə tutana qədər yanıma gəlib, intim əlaqədə olmuşuq”.\n“Anam xəstəxnaya düşdü”\nSüdabə Əhmədovanın ifadəsinə görə, oktyabrın 2-də, günorta saat 14 radələrində məktəbdən evə gələrkən Talehin yaşadığı binanın blokunun qarşısında dayandığını görüb: “Blokun qabağında çoxlu sayda adam olduğunu gördüm. Qapını açıq saxlamadım, anamın işdən zəng vurmadığını gördüm, özüm anama zəng vurdum. Anamın telefonunun səsinin evdən gəldiyini eşitdim.\nSəs gələn yerə getdikdə, telefonun yataq otağında çarpayının üzərində gördüm. Telefonu götürərək anamın iş yoldaşına zəng vurdum. Anamı soruşdum. İş yoldaşı anamın halının pisləşdiyini və işlədikləri institutda həkimin yanına düşdüyünü bildirdi.\nTəxminən 10-15 dəqiqə keçdikdən sonra həmin xanımın nömrəsinə təkrar zəng vuraraq anamın gəlib-gəlmədiyini soruşdum. O, anamın təcili tibbi yardım avtomobili ilə Respublika Mərkəzi Xəstəxanasının reanimasiya şöbəsinə apardıqlarını bildirdi”.\n“Anamın yanına getdiyimi bildirdim”\nSüdabə Əhmədova qeyd edib ki, daha sonra xalası ona zəng vurub, hal-əhval soruşub: “Xalama anamın işdə halının pisləşdiyini, xəstəxanaya aparıldığını bildirdim.\nAnamın yanına getmək üçün paltarlarımı dəyişdim, evdən çıxarkən Talehi blokun qarşısında gördüm. Məndən hara gedəcəyimi soruşdu. Anamın Respublika xəstəxanasında reanimasiya şöbəsində olduğunu və onun yanına getdiyimi bildirdim. Taleh məndən xəstəxananın yerinin tanıyıb-tanımadığımı soruşdu. Ona oranı tanımasam da, adamlardan soruşaraq gedəcəyimi bildirdim. Taleh mənə xəstəxananın yerini tanıdığını, mənə göstərə biləcəyini bildirdi.\nBir yerdə olduğumuzu kimsənin bilməməsi üçün Taleh mənə arxası ilə gəlməyimi xahiş etdi. Taleh evin yaxınlığından keçən 525 saylı sərnişin avtobusuna əyləşdi. Mən Talehdən kənarda oturdum və Şamaxinka adlanan yerdə birlikdə avtobusdan düşdük, oradan da 69 saylı sərnişin avtobusuna əyləşdik, 20 Yanvar metrostansiyasına getdik. Oradanda xəstəxanaya anamın yatdığı reanimasiya şöbəsinə getdik. Taleh məni xəstəxananın həyətində gözlədi.\nMən anamla görüşdüm. Anam mənə evə getməyimi, səhəri gün yanına gəlməyimi xahiş etdi. Anamla sağollaşaraq xəstəxanadan çölə çıxdım. Orada məni gözləyən Talehi gördüm”.\n“İşıqların söndüyünü bildirdim”\nSüdabə Əhmədova bildirib ki, saat təxminən 20 radələrində yaşadığı evə çatıb: “Evə daxil olduqda işıqların yanmadığını gördüm. Daha sonra bloka çıxdım, anama zəng vurmaq istədim. Talehin yaxınlıqda dayandığını gördüm, anama zəng vurmaq üçün onun telefonunu aldım.\nTaleh mənə telefonunu verdi, anama zəng vurdum, evə çatdığımı, evin işıqlarının isə sönmüş olduğunu bildirdim. Anam da mənə kimin nömrəsindən zəng vurduğumu soruşdu. Yalandan tanımadığım xalanın telefonundan zəng vurduğumu bildirdim.\nAnamla telefonla danışarkən uzaqdan Samirənin (ad şərti verilib – red.) yaşadığım evin qapısını döydüyünü gördüm. Qapını açan olmadığından sonuncu blokdan çölə çıxaraq məndən həyətdə neynədiyimi soruşdu. Samirəyə anamla telefonla danışdığımı bildirdim. Samirə məndən kimin telefonu ilə danışdığımı soruşdu. Sonuncuya dayımın telefonu ilə danışdığımı bildirdim”.\n“İntim əlaqəyə girmək istəyəndə qapı döyüldü”\nSüdabə Əhmədovanın ifadəsinə görə, bundan sonra Samirə ona telefonla danışdıqdan sonra evə getməyi tələb edib: “Talehə telefonu qaytararaq, onunla sağollaşdım. Taleh mənə “evdə təksənsə gəlim” sözlərini dedi. Mən razılaşmadım. Lakin evin qapısını açaraq içəriyə girəndə Taleh arxamca gəldi, qapını bağlayaraq açarları yerə atdı. Ev qaranlıq olduğundan şam axtararaq tapdım.\nŞamları yandırıb, yataq otağında masanın üzərinə qoydum. Taleh mənim paltarlarımı soyundurdu. Dedi ki, heç kəsə, heç bir söz demə. Mənim sinəmdən, dodağımdan, boynumdan öpdü. İntim əlaqəyə girmək istəyən zaman qapı döyüldü.\nQapıya tərəf getdim və kim olduğunu soruşdum. Qapının biri tərəfindən Samirə səsini çıxartdıqda qapını açmaq istədim. Taleh isə mənim əlimdən tutaraq qapını açmamağımı tələb etdi”.\n“Mənə sürpriz olduğunu dedi”\nSüdabə Əhmədova bildirib ki, bundan sonra Taleh əynini geyinib: “Mən paltarımı tapa bilmədiyimdən qapıya tərəf getdim. Taleh isə ayaqqabılarını əlinə götürərək evin yataq otağına tərəf keçdi, dolabın içərisinə girdi. Qapını kimin döydüyünü soruşdum. Samirə də “mənəm, sənə yemək gətirmişəm” sözlərini dedi.\nQapını açdıqda Samirə mənə sürprizi olduğunu dedi və qapı arxasından anam çıxdı. Anam qışqıraraq “o, haradadır” deyə soruşdu. Samirə ilə anam tualetə tərəf baxdılar, tualetdə heç kimin olmadığını görüb, yatdığım otağa keçdilər. Orada da heç kimi tapmayanda anam yataq otağının qapısını açdı. Talehin ayaq üstə dayandığını gördü.\nTaleh qorxusundan mətbəxə tərəf qaçdı, mətbəxdə olan əşyaları dağıdaraq eyvanın setkasını cırıb, küçəyə tullandı. Lakin ayaqqabıları evdə qaldı”.\nTaleh Bağırov 10 ay müddətinə azadlıqdan məhrum edilib. Taleh Bağırovun barəsində həbs qətimkan tədbiri seçilib və məhkəmə zalında həbs olunub.\nTƏCİLİ - Azərbaycanda bu şəxslərə ŞAD XƏBƏR - İcazə verildi...\nŞOK FAKT: Bakıda narkotikdən ölən meyxanaçı - Rəşad Dağlı yanına gedirmiş və... / VİDEO\nBöyük əməliyyat: Görün,kimlər tutulub +VİDEO


“Roma” futbolçusunun Bakı səfəri ilə bağlı təəssüfü\n13 Oktyabr 13:33\nFUTBOL xəbərləri 13 Oktyabr 13:33\n“Qarabağ”ın Çempionlar Liqasının qrup mərhələsindəki rəqibi “Roma”da zədəli futbolçulardan biri sıraya dönüb. Apasport.az-ın klubun rəsmi saytına istinadən məlumatına görə, söhbət yarımmüdafiəçi Dieqo Perrottidən gedir.\nBir neçə müddətdi zədədən əziyyət çəkən və bu üzdən “Qarabağ”la Bakıdakı matçı buraxan 29 yaşlı hücumameyilli oyunçu artıq kollektivlə birlikdə məşqlərdə iştirak edir. Argentina millisinin üzvü ölkəmizə səfər edə bilmədiyi üçün təəssüfləndiyini söyləyib: “Qarabağ” və “Milan”la səfər oyunlarını buraxmaq məcburiyyətində qaldım və buna çox üzüldüm. Yığmaların oyunlarına görə çempionatda yaranmış fasilə ürəyimcə oldu. Artıq məşqlərə başlamışam və baş məşqçidən şans gözləyirəm”.\nPerotti Çempionlar Liqasına uğurlu start götürdüklərini düşünür: “Qrup mərhələsinin ilk iki turundan sonra 6 mümkün xaldan 4-nü toplamışıq. Hesab edirəm ki, yaxşı nəticədi. Məqsədimiz qrupu ilk iki sırada tamamlamaqdı”.\nQeyd edək ki, Bakıda “Qarabağ” üzərində 2:1 hesablı qələbə qazanan “Roma” Azərbaycan çempionu ilə növbəti matçını son tur çərçivəsində (5 dekabr) keçirəcək.


Deputat Avropa Şurasından aralanmaq çağırışlarının əleyhinə çıxdı: “Münasibətlərin korlanması Rusiyanın maraqlarına cavab verir“ - MÜSAHİBƏ - Hürriyyət\nDeputat Avropa Şurasından aralanmaq çağırışlarının əleyhinə çıxdı: “Münasibətlərin korlanması Rusiyanın maraqlarına cavab verir“ – MÜSAHİBƏ\n24 Oktyabr, 2017, 10:34\nMövcud durumu deputat, Milli Məclisin Hüquq siyasəti və dövlət quruculuğu komitəsinin üzvü Qüdrət Həsənquliyev “Yeni Müsavat“a şərh edib. Deputat təkcə Bakı-Strasburq münasibətləri yox, həm də Rusiyanın Azərbaycana təzyiqlərindən, Qarabağ məsələsindən də danışıb.\nHurriyyet.org Qüdrət Həsənquliyevin həmin müsahibəsini öz oxucularına da təqdim edir:\n– Qüdrət bəy, parlament sədrinin dediyi kimi, 68 ildir dünyanın heç bir ölkəsinə qarşı tətbiq olunmayan maddə Azərbaycana tətbiq olunarsa, o halda rəsmi Bakının Avropa Şurası ilə bağlı yekun mövqeyi, qərarı necə olmalıdır? Avropanın aparıcı qurumlarından biri ilə yaranmış hazırkı böhrandan necə çıxmaq olar?\n– Bundan əvvəl biz bir dəfə də Avropa Parlamenti ilə problemlər yaşamışıq. Elə həmin problemin nəticəsində Azərbaycan Avronestdə fəaliyyətini bir müddət dayandırdı. Sonradan Avropa Parlamentinin rəhbərliyi ilə müəyyən danışqlar oldu, dialoq yolu ilə gərginlik aradan qalxdı. Düşünürəm ki, eyni qaydada AŞ PA rəhbərliyi ilə danışıqlar aparmaq lazımdır və gərginliyin aradan qaldırılması istiqamətində qarşılıqlı addımlar atılmalıdır.\n– Artıq iki qətnamə qəbul olunub…\n– Qətnamələr qəbul olunub, Azərbaycan da ona öz etirazını bildirib. Ermənistanla bağlı BMT Təhlükəsizlik Şurasının qətnamələri var ki, işğal olunmuş Azərbaycan torpaqları azad edilməlidir, Ermənistan da bundan narazı qalıb. Amma Ermənistan nə o qətnamələri yerinə yetirir, nə də BMT-dən çıxır. Həmçinin Avropa Parlamentinin, elə AŞ PA-nın müvafiq qətnamələri var Ermənistan əleyhinə. Sərsəng su anbarı ilə bağlı da sənəd qəbul olunub. Bundan əlavə, Avropa İnsan Haqları Məhkəməsi “Çıraqov və digərləri Ermənistana qarşı” adlı iş üzrə qərar qəbul edib. Orada Ermənistan birbaşa işğalçı dövlət kimi tanınır. Onda Ermənistan Avropa Məhkəməsinin yuristiksiyasından, yaxud Avropa Şurasından çıxmadı ki.\nBu baxımdan Azərbaycanla bağlı qərar qəbul olunub, Azərbaycan həmin qətnamələri diqqətlə öyrənməlidir. Əgər ordakı hansısa tənqidlərin əsası varsa, onlar yerinə yetirilməlidir, əsası olmayan tələblər isə yerinə yetirilməməlidir. Azərbaycan tələbləri yerinə yetirməyəcəyi təqdirdə AŞ PA-dan çıxarılacaqsa da və Azərbaycan görəcəksə ki, onu Parlament Assambleyasından xaric edirlər, məncə, yenə də rəsmi Bakı qabağa düşüb yenə bu addımı atmamalıdır.\nAzərbaycan özü qabağa düşüb belə bir addımı atsa, bu, ona qarşı böyük bir kampaniyanın başladılmasına imkan verəcək. Bu da bizim ayrı-ayrı Avropa dövlətləri ilə fərdi qaydada işləməyimizi məhdudlaşdıracaq. İstənilən Avropa ölkəsi ilə əməkdaşlıq zamanı deyə bilərik ki, hansısa məhkəmə qərarını doğru saymırıq, amma biz yenə də Avropa qurumları ilə əməkdaşlıqda maraqlıyıq, ordan çıxmaq istəmirdik və bu istiqamətdə addımı biz atmamışıq, siz atmısınız.\nBiz bu addımı atacağımız təqdirdə, sözsüz ki, bizim əleyhimizə erməni diasporunun daha aktiv iş aparmaq imkanları artacaq və bizim əleyhimizə fəaliyyət göstərən dairələrin imkanları genişlənəcək.\nOna görə də Azərbaycan sona qədər mübarizə aparmalıdır. Azərbaycan xalqını və dövlətini iqtidar təmsil edir. Əgər doğrudan da Azərbaycan iqtidarı hesab edirsə ki, həqiqətən, hansısa məsələ bu dövlətin nüfuzu, gələcəyi, ərazi bütövlüyü ilə bağlı həyat əhəmiyyətli məsələdir və bu istiqamətdə heç bir güzəştli addım atıla bilməz – lap bizi Avropa Şurasından xaric etsələr belə – o halda Azərbaycan o qərarı icra etməməlidir. Azərbaycanı qurumdan çıxartsa da, deməlidir ki, biz əməkdaşlıq istəyirdik, siz özünüz bizi kənarlaşdırdınız. Azərbaycan heç bir halda öz təşəbbüsü ilə AŞ PA-dan çıxmamalıdır.\n– Bu ərəfədə Vladimir Jirinovski də bildirib ki, Azərbaycan Rusiyanın tərkibinə daxil olmalıdır. Sanki Bakı ilə Avropa qurumları arasında gərginliyin yaranması Rusiya üçün göydəndüşmə olub. Jirinovski öz sözünü deyir, yoxsa Kremlin planlarının anonsunu edir?\n– Mən sizə tam əminliklə deyirəm ki, Azərbaycanın Qərblə münasibətlərinin korlanması hal-hazırda Rusiyanın tam dövlət və milli maraqlarına cavab verir. Ona görə ki, Azərbaycanın Qərblə münasibətləri tam korlanacağı təqdirdə, Rusiyanın Azərbaycana təzyiq imkanları artacaq və Azərbaycanın da Rusiyaya sığınmaqdan başqa yolu qalmayacaq. Yəni, onlar bu cür düşünürlər. Ona görə də tam əminliklə deyirəm ki, bizim əleyhimizə təkcə erməni diasporu yox, həm də Rusiyaya bağlı gizli dairələr aktiv şəkildə işləyirlər. Bu, birmənalı şəkildə belədir. Məsələn, bizə qarşı bu cür sərt mövqedə dayanan Yaqlandın özü Rusiya ilə münasibətlərin düzəlməsi üçün aktiv kampaniya aparır. Deyək ki, Azərbaycan bir qərarı icra etmir, Yaqland deyir, “bu ölkəni xaric etmək lazımdır“. Rusiya qonşu dövlətin torpağının 20 faizini işğal edib, bir hissəsini özünə birləşdirib, digər hissəsində də separatizmi dəstəkləyərək Ukraynanın nəzarətindən çıxarıb, amma deyir ki, “Rusiya AŞ PA-ya qayıtmalıdır“. Hələ mən Gürcüstanı kənara qoyuram. Bunun özü də göstərir ki, Yaqlandın Azərbaycana qarşı münasibət sərgilməyində elə Rusiyanın gizli dairələrinin də rolu ola bilər.\n– Özü də Azərbaycan Avropa ilə əməkdaşlığın davam etdirilməsi ilə bağlı prinsipial mövqeyini dövlət başçısı səviyyəsində bəyanlayıb. Belə ki, prezident Brüssel zirvəsində iştirak edəcəyini bildirəndən sonra Avropa Şurası ilə məlum gərginlik yarandı. Bu, təsadüfdür, yoxsa…?\n– Azərbaycan Dağlıq Qarabağ probleminin həlli üçün haqlı olaraq Rusiya ilə sıx əməkdaşlıq edir. Azərbaycan rəsmiləri də qəbul edirlər ki, bu problemin həlli daha çox Rusiyadan asılıdır. Bu da Qərbin müəyyən dairələrini qıcıqlandırır. Bilirsiniz ki, Ermənistan prezidenti danışıqlar üçün müəyyən şərtlər irəli sürmüşdü. Sonradan, əsasən Rusiyanın təzyiqlərindən sonra o şərtlərdən imtina edərək danışıqlar masasının arxasında oturdu. Düzdür, orda görüşdən sonra başından böyük qələt elədi, yenə də bir açıqlama verdi… Çünki bilirdi ki, onun üstünə gələcəklər, deyəcəklər “axı, sən deyirdin şərtlər yerinə yetirilməsə, danışıqlar masası arxasında oturmayacaqsan”…\nAzərbaycan indiki vəziyyətdə Rusiya ilə çox açıq və səmimi dialoqa girməlidir ki, siz Dağlıq Qarabağ məsələsinin həlli üçün Sərksiyan istəməsə belə, onu Qarabağ məsələsində ədalətli mövqe sərgiləməsinə vadar edə bilərsiniz. Yəni, necə ki, Sərkisyanı danışıqlar masasına gətirdiniz, istəməyə-istəməyə. Rusiyadan açıq şəkildə soruşulmalıdır ki, siz Azərbaycandan nə istəyirsiniz?\n– Parlamentdə Qarabağ müzakirələrinin keçirilməsi, yaxud xalqa danışıqların hazırkı durumu barədə məlumat verilməsi barədə vaxtaşırı çağırışlar olur. Şəxsən siz Milli Məclisin üzvü olaraq danışıqların məzmunu barədə kifayət qədər məlumat ala bilirsinizmi?\n– Mən də o fikirdəyəm ki, bu danışıqların nəticələri barədə Azərbaycan xalqına məlumat verilməlidir. İndiyə qədər nə mən, nə siz, heç birimiz bilmirik ki, problemin həlli üçün Azərbaycan Rusiyaya hansı güzəştlərə gedə bilər, yəni, Rusiyanın Azərbaycanda maraqlarının nəzərə alınması məsələsində… Əgər Rusiya desə ki, bilirsiniz nə var, sizin nə təklif etməyinizdən asılı olmayaraq, biz Ermənistanın hərbi-siyasi müttəfiqiyik və Ermənistanı müdafiə edəcəyik, siz də torpaqları hərb yolu ilə azad edə bilməzsiniz. Əgər Rusiya bunu bizə desə, deməli, o zaman artıq torpaqlar işğal altında qalır, o halda Azərbaycan Ukrayna və Gürcüstan kimi açıq qərbyönümlü siyasət yürütməlidir.\nMən demirəm ki, münasibətlərin bizim tərəfimizdən pozulması istiqamətində addımlar atılmalıdır, yox, biz yenə də münasibətlərin normal saxlanmasına çalışmalıyıq, yenə də əlaqələr davam eləməlidir, amma açıq qərbyönümlü siyasət yürütməliyik. Yəni, biz də Avropa ilə qonşuluq siyasətinə qoşulmaq haqqında müqavilə imzalamalıyıq, Azərbaycan artıq bitərəflilik siyasətindən imtina edib NATO-ya üzv olmaq haqqında düşünməlidir və s. Beləliklə, yeni bir mərhələ başladılmalıdır. Rusiya da nəzərə almalıdır ki, o halda 20 faiz Azərbaycan torpağını nəzarətində saxlayacaqsa, 80 faiz Azərbaycanı itirəcək. Yəni, bugünkü vəziyyətdə iqtidarın yürütdüyü siyasət bundan artığına nail olmağa imkan vermir. Ona görə də artıq Azərbaycanın Qarabağ siyasətində ciddi qərarların verilməsi vaxtı gəlib çatıb.\n– Amma gələn il seçkilər ilidir. Deməli, ciddi qərarların verilməsi o qədər də real görünmür. Belə olan halda nə etməli?\n– Söhbət ondan getmir ki, elə mən dedim və bu gündən bu siyasətə start verilməlidir. Hələ birinci Rusiya ilə bu danışıqlar başlamalıdır. Rusiya ilə danışıqlar başlayarsa, yəqin ki, proses azı bir il davam edəcək. Söhbət yaxın perspektivdən gedir. Bəs, bu bir il ərzində Azərbaycan nə edə bilər? İndi əsas ağırlıq – danışıqlarda da Azərbaycanın mövqeyini gücləndirmək üçün – Azərbaycan ordusunun üzərinə düşməlidir. Biz Dağlıq Qarabağda işğalçı ordunun daha çox əsgərini öldürməliyik. Hər gün atəşkəs pozulur və Azərbaycan çalışmalıdır ki, ordusunun istifadəsində olan dəqiq silahlarla daha çox erməni hərbçisi məhv edilsin. Ona görə ki, işğalçı hərbçilərdir. Bu, iki nəticə doğuracaq. Bilirsiniz ki, Ermənistandan kütləvi miqrasiya davam edir. Cəbhədəki itikilər bu miqrasiyanı bir az da gücləndirəcək və valideynlər ayağa qalxacaq ki, Sərksiyanın hakimiyyətdə qalması, milyardları talaması, əhalinin ac-yalavac yaşaması şəraitində nə üçün erməni gənclər başqa ölkənin ərazisində ölməlidir? Ordumuz erməniləri davamlı şəkildə məhv etsə, bu zaman həm daxildən Sərksiyana təzyiqlər artacaq, həm beynəlxalq təşkilatlar münaqişənin alovlanmasından həyəcanlanıb bu məsələyə daha çox diqqət yetirəcəklər. Ona görə də bu dəqiqə çalışmaq lazımdır ki, ermənilər hər atəşkəsi pozanda onlara ağır zərbə endirək. Hər gün olmasa da, hər həftə işğalçı ordunun əsgərləri məhv edilməlidir. Mən bilirəm ki, bununla bağlı Azərbaycana təzyiqlər var. Deyirlər atəş açmayıb, snayperləri geri çəkin, Azərbaycan buna əhəmiyyət verməməlidir. Yəni, irimiqyaslı əməliyyatlara başlamasa da, ordu öz işini görməlidir, paralel olaraq danışıqlar getməlidir.


“Strateji Yol Xəritələri iqtisadiyyatımıza öz töhfəsini verəcək”\n“Strateji Yol Xəritələri iqtisadiyyatımıza öz töhfəsini verəcək” İqtisadiyyat\n20 Sentyabr 2017 12:57\nCari ilin dekabr ayında Azərbaycan Respublikasının milli iqtisadiyyat perspektivi üzrə Strateji Yol Xəritəsi təsdiq edilməsinin bir ili tamam olacaq. Maraqlıdır, məlum yol xəritəsi milli iqtisadiyyatımızın inkişafı baxımından hansı özəlliyə sahibdir? Bu yol xəitəsinin reallaşması iqtisadiyyatımızın yaxın və uzaq gələcəyi üçün nə vəd edir?\nMillət vəkili Vahid Əhmədovun qənaətinə görə Starteji Yol Xəritəsinin ölkə iqtisdiyyatının çoxşaxəli inkişafı baxımından mühüm önəm kəsb edir:\n"6 dekabr 2016-cı ildə Azərbaycan Respublikası Prezidenti tərəfindən imzalanmış Azərbaycan Respublikasının milli iqtisadiyyat perspektivi üzrə Strateji Yol Xəritəsi təsdiq edilib. Bu sənəd milli iqtisadiyyatımızın bütün istiqamətlərdə inkişafı üçün çox vacib bir sənəd olmaqla yanaşı qısa, orta və uzun müddəti əhatə etməklə 3 dövrü özündə əks etdirir : 2020-ci ilədək, 2025-ci ilədək və 2025-ci ildən sonrakı dövr. Bələ bir vacib sənədin monitorinq və qiymətləndirmələrinin hər yarım ildən bir keçirilməsi və ilin sonunda Strateji Yol Xəritələrinin icrası üzrə illik monitorinq və qiymətləndirmə nəticələrinin təqdim edilməsi bir daha sənədin əhəmiyyətini ön plana çəkir. Bu cür qiymətləndirmələrin keçirilməsi sənədin praktik sənəd olmasını göstərir.\nMilli iqtisadiyyat və iqtisadiyyatın əsas sektorları üzrə Strateji Yol Xəritəsinin yarımillik monitorinq və qiymətləndirmə hesabatlarında qeyd olunmuş rəqəmlər onu göstərir ki, nəzərdə tutulmuş tədbirlər artıq icra edilməyə başlanılıb, ilkin müsbət tendensiyalar və nəticələr əldə edilib. Bu isə son nəticədə götürülmüş hədəflərin yerinə yetiriləcəyinə böyük inam yaradır.\nİqtisadiyyatın cox vacib elementlərindən olan kiçik və orta sahibkarlıq üçün nəzərdə tutulmuş istehlak mallarının istehsalına dair Strateji Yol Xəritəsi üzrə tədbirlərin 6 faizi artıq icra olunub, 42 faizinin isə icrasına başlanılıb. Müsbət haldır ki, kiçik və orta sahibkarlıq subyektlərinin beynəlmiləşdirilməsi və xarici bazarlara çıxış imkanlarının artırılması kimi vacib hədəf artıq 75% səviyyəsində yerinə yetirilmişdir. Milli Məclis tərəfindən qəbul edilmiş bir sıra qanunlar və müzakirələr prosesində olan qanun layihələri bütövlükdə ölkədə biznes mühitinin daha da yaxşılaşdırılması və xarici investorların cəlbi baxımından böyük əhəmiyyət kəsb edəcəkdir. Kredit Zəmanət Fondunun yaradılması sahibkarlığın inkişafı üçün mühüm addımdır. Maliyyə vəsaitinə əl çatanlığın təmin edilməsi, güzəştlərin verilməsi, kredit faizlərinin subsidiyalarla bağlanması çox vacib məsələlərdəndir. Qeyd etmək lazımdır ki, KOS üzrə qanunvericilik bazasının təkmilləşdirilməsi və qanunvericiliyin təsir analzinin tətbiq edilməsi, kiçik və orta sahibkarlarının fəaliyyətini stimullaşdıran innovasiya strukturunun formalaşdırılması, lizinq və alternativ maliyyə bazarının inkişaf etdirilməsi ilə KOS subyektlərinin maliyyəyə çıxışının asanlaşdırılması kimi hədəflərın yerinə yetirilməsi istiqamətində ilk addımlar hələ ki, atılmayıb".\nVahid Əhmədovun sözlərinə görə, yol xəritəsində Rəqabət Məcəlləsinin qəbulu da öz əksini tapıb ki, bu da olduqca mühüm əhəmiyyətə malikdir: "Hesabatda əsas problemlər də müəyyənləşdirilib. Kiçik və orta sahibkarlıq sahəsində əsas problemlər "Tik - idarə et - təhvil ver" modelinin bundan sonra sürətlə inkişaf etdirilməsi ilə bağlı tövsiyələr, özəl sənaye klasterləri, model müəssisə, biznes-inkubatorun yaradılması, startap layihələrinin dəstəklənməsi istiqamətində aparılan işlərin sürətləndirilməsi buna misaldır.\nStrateji yol xəritəsində sahibkarlığın inkişafında mühüm əhəmiyyət kəsb edən Rəqabət Məcəlləsinin qəbulu və bərabər rəqabət mühitinin yaradılması 2017-2020-ci illərdə nəzərdə tutulmuşdur. Yaxşı olardı ki, bu Məcəllə tez bir zamanda, 2017-2018-ci ildə qəbul edilsin. Çünki sahibkarlığın normal inkişafı və bərabər rəqabət mühitinin yaradılması üçün bu məcəllə çox vacibdir.\nHal-hazırda böyük qisim əhalinin maraq dairəsində olan, uyğun qiymətə mənzil təminatının inkişafına dair Strateji Yol Xəritəsi üzrə nəzərdə tutulmuş tədbirlərin 23 faizi artiq icra olunub. Bildiyimiz kimi, Yasamal rayonu ərazisində binaların tikintisinə başlanılıb. Kompleksdə orta məktəb və bağça binaları da inşa olunur. Uyğun qiymətə mənzil təminatının inkişafına dair Strateji Yol Xəritəsində nəzərdə tutulmuş bütün prioritetlər üzrə irəliləyişə nail olunub.\nİxtisaslaşmış turizm sənayesinin inkişafına dair Strateji Yol Xəritəsində nəzərdə tutulmuş işlər müsbət dinamika ilə davam edir. Göründüyü kimi bu ilin birinci yarısında Azərbaycana gələn turistlərin sayı 24 faiz artıb. Bu dövrdə xarici vətəndaşların Azərbaycanda həyata keçirdiyi bank əməliyyatları 93 faiz artıb. Koordinasiyanın həyata keçirilməsi üçün Turizm Şurasının yaradılması, Milli Turizm Təbliğat Bürosunun təşkili, elektron vizanın verilməsi üçün müddətin 3 gündən 3 saata qədər endirilməsi, Bakı Ticarət Festivalının təşkili bütövlükdə strateji yol xəritələri çərçivəsində aparılan tədbirlər olaraq ölkədə turizmin inkişafına öz töhfəsini verib.\nAzərbaycanda peşə təhsili və təliminin inkişafına dair Strateji Yol Xəritəsində icrasına başlanılmış tədbirlər 59 faiz təşkil edir. Orta peşə sahəsində ixtisasların sayı 123-dən 154-dək artırılıb. Nəzərə almaq lazımdır ki, son vaxtlar bu sahəyə əhalinin, xüsusilə gənclərin diqqəti çox artmışdır".\nMillət vəkilinin bildirdiyinə görə, Strateji Yol Xəritəsinin monitorinqi bütün istiqamətlərin düzgün şəkildə seçildiyini göstərir: "Telekommunikasiya və informasiya texnologiyalarının inkişafına dair Strateji Yol Xəritəsində icra olunmuş və icrasına başlanılmış tədbirlər 44 faiz təşkil edir. TASİM layihəsi ilə bağlı texniki iqtisadi əsaslandırmanın həyata keçirilməsi təmin edilib.\nAğır sənaye və maşınqayırmanın inkişafına dair Strateji Yol Xəritəsində icra olunmuş tədbirlər cəmi 13 faiz təşkil edir. Sumqayıt Kimya Sənaye Parkı, "Daşkəsənfilizsaflaşdırma" ASC, "Azəralüminium" ASC ilə bağlı müəyyən işlər həyata keçirilsə də yeni dəmir filizi çıxarma və polad emalı zavodunun tikilməsi tapşırığına hələ başlanılmamışdır. Azərbaycana idxal olunan məhsulların strukturuna nəzər yetirsək idxalın tərkibində neft və qaz, energetika, kənd təsərrüfatı və digər sahələrdə istfadə edilən avadanlıqların həddən artıq çox olduğunun şahidi oluruq. Strateji yol xəritəsində bu sahədəki icra faizi çox aşağıdı. Sənaye sahələri əsas gəlir gətirən sahələrdən biri kimi diqqət mərkəzində olmalıdır ki, bu yolla idxaldan asılılığı azaltmaq olsun.\nŞübhəsiz ki, bütövlükdə strateji yol xəritələrinin həyata keçirilməsi Azərbaycan iqtisadiyyatına öz sanballı töhfəsini verəcəkdir. Yol xəritəsinin yerinə yetirilməsi istiqamətindəki şəffaflıq, monitorinq və qiymətləndirmənin vaxtaşırı təşkil olunması umumi işin xeyrinədir və dövlət başçısının həyata keçirdiyi siyasətə tam uyğundur.\nÜmumiyyətlə, strateji yol xəritəsinin monitorinqi bir daha onu sübut edir ki, seçilmiş istiqamətlər düzgündür və bu monitorinqlər davam etdirilməlidir. Bununla yanaşı strateji yol xəritəsinin icrasında hələlik yüksək faizə nail olmayan və vaxtında icrasını yerinə yetirməyən qurumlar da mövcuddur. İlin yekununda bu məsələlər daha aydın ğörünəcək və onda dövlət qurumlarının işinə daha dəqiq qiymət vermək olacaq".


“Gömrük orqanlarında xidmət haqqında” Əsasnaməyə dəyişiklik olunub | Qərb Xəbər “Gömrük orqanlarında xidmət haqqında” Əsasnaməyə dəyişiklik olunub – Qərb Xəbər\n“Gömrük orqanlarında xidmət haqqında” Əsasnaməyə dəyişiklik olunub\nMilli Məclisin bu gün keçirilən plenar iclasında “Gömrük orqanlarında xidmət haqqında” Əsasnaməyə dəyişiklik layihəsi birinci oxunuşda müzakirəyə çıxarılıb.\n“Qərb Xəbər”in məlumatına görə, dəyişikliklə gömrük orqanlarının vəzifəli şəxslərinin xidmətinə Əsasnamənin 120-ci maddəsinin 2-6-cı bəndləri əsasında xitam verildikdə onlara vəzifə maaşının 6 misli qədər birdəfəlik müavinət veriləcək və bu məbləğdən vergi tutulmayacaq.\nSənədə əsasən, xitam vermə ilə bağlı həmin bəndlər aşağıdakılardır:\n– yaş həddinə çatdığına görə;\n– pensiyaya çıxmaq hüquqi verən xidmət illərinə görə;\n– təşkilati-ştat tədbirlərinin keçirilməsi ilə əlaqədar, vəzifəli şəxsin gömrük orqanlarında digər vakant vəzifəyə keçirilməsi qeyri-mümkün olduqda və ya göstərilən vəzifəli şəxs belə vəzifəyə keçirilmədən imtina etdikdə;\n– vəzifəli şəxsin gömrük orqanlarında xidmətə yararsız olması barədə müvafiq tibb komissiyasının rəyinə əsasən xəstəliyə görə;\n– müvafiq tibb komissiyasının qərarı əsasında səhhətinin vəziyyətinə görə gömrük orqanlarında xidmət etmək üçün məhdud yararlı olduqda, əgər vəzifəli şəxsin gömrük orqanlarında səhhətinin vəziyyətinə dair tələblərə uyğun olan digər vakant vəzifəyə keçirilməsi qeyri-mümkün olduqda və ya belə vəzifəyə keçirilmədən göstərilən şəxs imtina etdikdə;\nXatırladaq ki, hazırda qüvvədə olan Əsasnaməyə görə, gömrük orqanlarının vəzifəli şəxslərinin xidmətinə “Gömrük orqanlarında xidmət haqqında” Əsasnamənin 120-ci maddəsinin 2-6-cı bəndləri əsasında xitam verildikdə onlara xidmət illərindən asılı olaraq (10 ilə qədər — aylıq vəzifə maaşının 5 mislində; 10 ildən 15 ilə qədər —aylıq vəzifə maaşının 10 mislində; 15 ildən 20 ilə qədər — aylıq vəzifə maaşının 15 mislində; 20 ildən yuxarı — aylıq vəzifə maaşının 20 mislində) birdəfəlik müavinət verilir.\nBundan başqa, Əsasnamənin 95-ci maddəsinə təklif olunan dəyişikliyə əsasən, gömrük orqanlarının vəzifəli şəxslərinə pul mükafatlarının verilməsi dövlət qulluqçularının mükafatlandırılması ilə bağlı normativ-hüquqi aktlarla tənzimlənəcək. Hazırda pul mükafatları gömrük sistemində qüvvədə olan normativ hüquqi aktlara uyğun olaraq verilə bilər.\nMüzakirələrdən sonra layihə səsverməyə çıxarılaraq I oxunuşda qəbul edilib.\nƏvvəlki məqaləMaskaya görə cərimələr artırılır\nNövbəti məqalədəGədəbəydə yol qəzası baş verib, ölən var


"Ulduzların savaşı": Qurban Qurbanov? Yox, Riçard Almeyda! - Sport24.Az\n"Ulduzların savaşı": Qurban Qurbanov? Yox, Riçard Almeyda!\nTarix: 2020-05-23 16:45\nSport24.az, Football24.az, "İdman TV"nin birgə layihəsi olan, AFFA-nın dəstəyi ilə keçirilən "Ulduzların savaşı" bilik yarışmasının 8-ci turunun üçüncü duelində Ramiz Məmmədovla Şahin Diniyev görüşüb.\nRAMİZ MƏMMƏDOV - ŞAHİN DİNİYEV\n3. Ramiz Məmmədov avrokuboklarda yeganə qolunu hansı komandanın qapısından keçirib?\nRAMİZ MƏMMƏDOV ("Keşlə" Futbol Akademiyasının koordinatoru)\n1. Onda milli Berti Foqts rəhbərlik edirdi. Türkiyə millisinə qarşı matçda Vaqif Sadıqovun adı ilə bağlı olan məşhur künc zərbəsindən qol vurduq. Bolqarıstan millisi üçün yoldaşlıq görüşündə özüm analoji qol vurdum. Son qərarım - Vaqif Sadıqov.\n2. Yalnız Serbiya və Monteneqro ilə matçda Qurban Qurbanovun dublunu xatırlayıram. Son qərarım - Qurban Qurbanov.\n3. Məncə, Çempionlar Liqası matçıdı. Onda "Kəpəz"in heyətində oynayırdım. "Hit Qoritsa" ola bilər. Bunun üzərində dayanacam. Bəlkə də belə deyil ... Cavabım - "Sloqa" (Yuqomaqnat, Makedoniya).\n1. Azərbaycan - Türkiyə matçı. Millimiz "Vaqif Sadıqovun künc zərbəsi"ndən sonr Rəşad Sadıqovun vurduğu qol sayəsində qalib gəldi. Son qərarım - Vaqif Sadıqov.\n2. San-Marino yığması ilə görüşdə Əfran İsmayılovun dublu var idi. Gözləyin, axı Farer adalarına qarşı matç da var idi. Nazarov orada qol vurdu. Penalti oldu, bundan Riçard Almeyda istifadə etdi. Yadıma düşdü! Son qərarım - Riçard Almeyda.\n3. Çox çətin bir sualdı. Yalnız bir versiyam var. Cavabım - "Sloqa" (Makedoniya).\nİkinci sual Ramiz Məmmədov üçün keçilməz oldu. Şahin Diniyev, bütün sualların, o cümlədən səfərdəkinin öhdəsindən gəlməklə çempion ambisiyalarını bir daha təsdiqlədi. Beləliklə, Diniyev səfərdə 3:2 hesabı ilə qalib gələrək aktivində 4 xal yazmaqla liderliyini möhkəmləndirir.


İ. Əliyev: «Cəmiyyətimizin demokratikləşməsi bizim üçün prioritet məsələdir»\n2021, 11 May, çərşənbə axşamı, Bakı vaxtı 12:06\n«Biz siyasi islahatlar həyata keçiririk, cəmiyyətimizin demokratikləşməsi bizim üçün prioritet məsələdir».\nAPA-nın məlumatına görə, bunu Azərbaycan Prezidenti İlham Əliyev Bakıda keçirilən Cənubi Qafqaz Forumunda çıxışında deyib. Prezidentin sözlərinə görə, siyasi və iqtisadi islahatlar paralel həyata keçirilməlidir ki, bir-birini dəstəkləsin, qarşıya qoyulan məqsədlərə nail olunsun.\nPrezident enerji sahəsinin Azərbaycan iqtisadiyyatı üçün əsas hissə olduğunu deyib:\n«Çünki uzun əsrlər boyu Azərbaycan neft ölkəsi olaraq tanınıb. Biz indi qaz hasil edən ölkə kimi də tanınırıq. Enerji sektoruna yatırılan sərmayələr bizə çox müsbət investisiya iqlimi yaratmaq imkanı verdi. Birbaşa xarici sərmayələrə görə biz regionda ilk yerdəyik. Bu da xarici şirkətlərin ölkəmizə gəlməsini şərtləndirir. Ağır fəsadları, bəzi ölkələrin üzləşdiyi problemləri təkrarlamamaq məqsədilə Dövlət Neft Fondu kimi mexanizm yaratdıq. Dövlət Neft Fondu dünyada ən şəffaf fondlardan biri kimi tanınıb. Biz bununla çətin vəziyyətə düşməkdən özümüzü sığortaladıq. Biz kasıbların daha da kasıblaşması, varlıların daha da varlanması kimi haldan yan keçdik».\nİ. Əliyev bu gün Azərbaycanın tam olaraq öz resurslarına, güclü maliyyə imkanlarına malik ölkə olduğunu qeyd edib:\n«Bu da o deməkdir ki, iqtisadi böhran bizə təsir göstərmədi. Təbii ki, bütün bunlar ölkənin gələcək inkişafında öz rolunu oynayacaq. Biz bu gün öz dostlarımızla, tərəfdaşlarımızla enerji təhlükəsizliyi sahəsində fəal çalışırıq. Avropa ölkələri ilə, qonşularımızla bunu ona görə edirik ki, öz enerji potensialımızdan yaxşı yararlanaq».\nDövlət başçısı Azərbaycanın enerji resurslarının bundan sonra daha 100 il ölkəyə kifayət edəcəyini qeyd edib.\nJURNALİSTLƏR TƏDBİRƏ BURAXILMADI\nYerli jurnalistlər Bakıda keçirilən Cənubi Qafqaz forumunun 1-ci hissəsinə buraxılmayıblar. Bu barədə tədbirə bir gün əvvəl akkreditə olunmuş «Yeni Müsavat» qəzetinin əməkdaşı Fərəhim İlqaroğlu məlumat verib:


Andronik Tevonyan: Paşinyanın təxribatları olmasaydı, müharibə baş verməzdi | Newtimes.az – Analitik-informasiya portalı\nBaş nazir Nikol Paşinyanın təxribat xarakterli hərəkətləri olmasaydı, müharibə baş verməz və Ermənistan belə alçaldıcı vəziyyətə düşməzdi.\nAZƏRTAC xəbər verir ki, bu sözləri Ermənistanın Siyasi İqtisadiyyat (Политэкономия) İnstitutunun rəhbəri Andronik Tevonyan bildirib. O qeyd edib ki, N.Paşinyanın siyasəti Ermənistan dövlətçiliyinə böyük zərbə vurub. N.Paşinyanın rəhbərlik etdiyi dövlətin müharibədə məğlub olması heç də təəccüblü deyil və gözlənilən idi. Əgər Ermənistana N.Paşinyan rəhbərlik etməsəydi, belə rüsvayçı məğlubiyyətə uğramazdıq. Nə qədər ki, ölkəyə N.Paşinyan rəhbərlik edir, biz daim məğlubiyyətə məhkum olacağıq.\nAndronik Tevonyan nəzərə çatdırıb ki, Nikoldan ötrü insanlar küçələrə çıxaraq günlərlə kütləvi aksiyalar keçirərək ''yüksək həyat'', "Nikol baş nazir olsun'' şuarlarını səsləndirirlər. Lakin Nikol hakimiyyətə gəldikdən sonra nəinki yaxşı heç nə olmadı, əksinə, Ermənistan dövlətçiliyi təhlükə altına düşdü. İndi Nikolu dəstəkləyən adamlardan soruşmaq lazımdır ki, haradadır həyat vədləri...


Nazirlərin bir araya gəlməsi Rusiyanın istəyidir - sherg.az\n2017-04-21 01:05:35 | 237 dəfə oxunub\nNazirlərin bir araya gəlməsi Rusiyanın istəyidir\nAncaq Qarabağ münaqişəsinin həllində irəliləyişə ümid etmək mənasızdır\n"Rusiya, Azərbaycan və Ermənistan xarici işlər nazirlərinin görüşü keçirilə bilər”. Bu barədə Rusiya Xarici İşlər Nazirliyinin rəsmi nümayəndəsi Mariya Zaxarova deyib. XİN rəsmisi bəyan edib ki, tərəflər təşəbbüs göstərərsə, Rusiya xarici işlər nazirlərini bir araya gətirə bilər.\nXatırladaq ki, Azərbaycan və Ermənistan XİN rəhbərləri arasında bir neçə dəfə müxtəlif şəhərlərdə görüş keçirilib. Lakin toplantılardan heç bir nəticə hasil olmayıb. Bu səbəbdən əksər siyasi ekspertlər Rusiyanın təşəbbüsü ilə baş tutacaq görüşlərdən pozitiv dəyişiklik gözləmirlər. Görüş ehtimalı ilə bağlı "Şərq”ə danışan politoloq Arzu Nağıyev deyib ki, Rusiya həmsədr ölkə kimi müəyyən addımlar ataraq bölgədə nüfuzunu artırmağa çalışır: "Ermənistanda rusyönümlü və müharibə ritorikası ilə çıxış edən dairələrin hakimiyyətə gəlməsi birbaşa Rusiyanın əli ilə reallaşıb. O baxımdan Moskvanın təşəbbüsü ilə gündəmə gətirilən görüşdən müsbət nəticə gözləmək sadəlövhlük olardı. Görüş naminə görüşlərə qatılmaq heç vaxt Azərbaycanı razı sala, qane edə bilməz. Nazirlərin bir araya gəlməsi məsələsi sadəcə Rusiyanın istəyidir. Həmsədrlərin iştirakı ilə tərəflər arasında dəfələrlə görüşlər keçirilib. Amma hər görüşdən sonra deklorativ bəyanatlar verilib, əməli addımlar atılmayıb. Belə şəraitdə Dağlıq Qarabağ münaqişəsinin həllində irəliləyişə ümid etmək olmur”. Ekspert vurğulayıb ki, Azərbaycan tərəfinin mövqeyi qətidir və dəyişməzdir: "Sankt-Peterburq və Vyana görüşlərində müzakirə olunan məsələləri, qarşıya qoyulan vəzifələri irəliyə aparmaq mümkün olmadı. Çünki rəsmi Bakı üzərinə götürdüyü öhdəlikləri yerinə yetirməyə hazır olsa da, işğalçı Ermənistan məkirli niyyətindən əl çəkmək istəmədi. Qondarma referendum, saxtalaşdırılmış seçkilər, ərazilərimizdə keçirilən hərbi təlimlər isə ermənilərin çirkin məqsədini ortaya qoydu. Təəssüflər olsun ki, Rusiya da baş verənləri müşahidə etməklə kifayətləndi”.\n"Azərbaycan artıq konkret nəticələr gözləyir”\n"Danışıqların aktiv fazaya qədəm qoyması Azərbaycanın maraqlarına xidmət edir”. Bunu Sherg.az-a deputat, Hikmət Babaoğlu deyib.\nO qeyd edib ki, həmsədrlər və beynəlxalq ictimaiyyət də problemin sülh yolu ilə həll olunmasında maraqlı olduqlarını bildirir: "Belə olanda sülh yolu ilə həll üçün yeganə şərt danışıqlardır. Biz bilirik ki, aprel döyüşlərindən sonra danışıqlar bir müddət aktivləşdi. Sonra isə Ermənistan ümumiyyətlə danışıqlardan imtina etməyə cəhd göstərdi. Amma Azərbaycanın diplomatik fəallığı yenidən Ermənistanı danışıqlar masasına gəlməyə məcbur edib. Rusiya bizim yaxın qonşumuzdur. Biz bilirik ki, Ermənistana təsir imkanları və hərbi siyasi mexanizmləri kifayət qədərdir. Düşünürəm ki, belə bir təklifin Rusiyadan gəlməsi yaxşı təşəbbüsdür. Amma danışıqlar uzun illərdir aparılır. Azərbaycan artıq konkret nəticələr gözləyir. Artıq hamı dərk edir ki, münaqişə çox uzandı, regionda sülhün olması vacibdir. Eyni zamanda hamı bir reallığı dərk etdi ki, bu, dondurulmuş münaqişə hesab edilə bilməz. Düşünürəm ki, Rusiyanın təşəbbüsü yaxşıdır. Seçkilərdən sonra Ermənistanda olan ictimai əhval-ruhiyyənin böyük hissəsi də Azərbaycan torpaqlarının işğalda saxlanmasınının doğru hesab edilməməsindən xəbər verir. Bu rəy də nəzərə alınmalıdır. Ona görə də, S.Sarkisyanın hərbi-siyasi xunta rejimi bunu diqqətə alsa, yaxşı olar. Müəyyən hallarda Moskvanın təşəbbüsü yaxşıdır və nəticə verən danışıqlar olmasını arzu edirik”.


Ayrıldınızsa, unudun! » Woman.Joy.az - Hər saniyə qadın\nMünasibətlərə son qoymaq hər zaman çətin olur. Lakin eyni məktəbdə və ya universitetdə oxuyursunuzsa, bu ikiqat qəlizləşir. Çünki həmin təhsil ocağından məzun olanadək onunla hər gün qarşılaşmağa məcbursunuz. Bir münasibət bitdiyi zaman "gecələr boyunca ağlayıb, sızlamaq ən asanıdır” deyə düşünürsünüzsə, diqqətlə oxuyun. Ayrıldıqdan sonra (onunla hər gün qarşılaşmaq məcburiyyətində qalsanız belə) sizə unutmağın bir neçə yolunu təqdim edəcəyəm. Onu unutmağa çalışın və hər şeyın öz qaydasında olduğunu hiss etdirin. Belə edin ki, kədərlənən və peşman olan o olsun, siz yox!\n1. Rəfiqələrinizlə əylənin\nSevgilinizi unutmağın və ayrılığın verdiyi kədərdən xilas olmağın ən asan yolu rəfiqələrinizlə əylənmək və dərdləşməkdir. Bütün gecəni musiqi dinləyib səhərədək əylənmək, rəqs etmək də keçmişi unutmağa kömək edir. Rəfiqələriniz sizi xoşbəxt görmək istədikləri üçün bu təklifinizə könüllü razılıq verəcəklər. Ayrıldınız deyə dünyanın sonu gəlmədi ki?! Xoşbəxt olmaq üçün hələ qarşıda bir ömür var.\n2. Dərslərinizə və ev tapşırıqlarınıza daha çox vaxt ayırın.\nSevgilinizə ayırdığınız vaxta görə dərslərinizi zəif oxumuş ola bilərsiniz. Məhz bu baxımdan indi dərslərinizə geniş vaxt ayırmağınız lazımdır. Bu, ayrılığı unutmaq üçün ən gözəl vasitələrdəndir. Çünki beyin məşğul olduğu müddətcə sevgi yada düşmür.\n3. Özünüzə zaman ayırın.\nAyrıldıqdan sonra kədərlənməyin. Bir dəqiqəlik dayanın! Bu münasibətin bitməsində tək səbəbkar siz deyilsiniz. O da ən az sizin qədər günahkardır. Ona görə peşman olub ağlamağı bir kənara qoyun və özünüzə vaxt ayırın. Gün ərzində yalnız qidanıza, geyiminizə, fitness və ya qaçışa vaxt ayırın. Bekar olduğunuz bu gözəl vaxtı dəyərləndirin. Artıq yalnız özünüz üçün yaşamalısınız. Özünüzə dəyər verin və hər saniyəni dəyərləndirin.\n4. Yeni məkan seçin.\nMəktəb və ya universitetdə onunla birlikdə əyləşdiyiniz məkanlardan uzaq durun. Məktəbin və ya universitetin başqa məkanları da var. Onları axtarıb dəyərləndirin. Köhnə məkanlar sizə çox şeyi xatırladacağı üçün kədərlənə bilərsiniz. Yeni məkanda isə yalnız yeniliklərə meyilli olacaqsınız. Eyni məkana getmək məcburiyyətində qalsanız belə, hər şeyə başqa gözlə, başqa səbəblə baxa bilərsiniz.\n5. Dünyada olan tək oğlan o deyil.\nHeç bir zaman yoldan keçən biri ilə sevgili olmağı ağlınıza gətirməyin. Lakin unutmayın ki, dünyada var olan tək oğlan o deyil. Əmin olun ki, ətrafınızda sizə baxan başqa gənclər də var. Sizdən xoşu gələn və sizinlə ünsiyyət qura bilmək üçün hər anı dəyərləndirənlər vardır. Onda niyə hələ də köhnə sevgilinizi düşünüb kədərlənəsiniz ki? Onu keçmişdə qoy və o gündəliyi bağlı hesab et.\n6. Zaman keçdikcə yetkinləşirsiniz.\nBəzi insanlar var ki öz ruh ekizlərinə məhz universitet illərində rastladıqlarını qeyd edirlər. Lakin hər zaman haqlı olmurlar. Çünki məktəb illərində insanın özünü tanıması universitet illərindəkindən fərqlənir. Eləcə də universitet illəri başa çatdıqdan sonra ötən illərin təsirindən yetkinləşmə prosesi baş verir. İnsan sözün əsl mənasında böyüyür. Bu həqiqətləri bildiyiniz müddət boyunca sevgilinizi asanlıqla unuda biləcəksiniz. Yeni gün yeni həyat deməkdir. Yeni həyat yeni bilgi, yeni tanışlıq, yeni münasibətdir.\n7. Onu təqib etməyin.\nAyrılığın və xatirələrin öhdəsindən gəlməyin ən yaxşı yolu onu təqib etməməkdir. Nə etmək istəyirsə etsin, nə danışırsa, danışsın. Hansı məkanlara gedirsə, getsin. Onu təqib etmədiyinizi anlayanda və dostlar siyahısından çıxardığınızı biləndə peşman olan tərəf o olacaq. Onu artıq unutmuş kimi davranın və həyatınıza qaldığınız yerdən davam edin. Onu görməməyə çalışın və inanın mənə, tədricən unutmuş olacaqsınız.\nunutmaq bezen cetin olur


Baş konsul: Azərbaycanda multikulturalizm və tolerantlıq ənənələrinin möhkəmlənməsinə xüsusi diqqət yetirilir (FOTO)\nSiyasət 18 Oktyabr 2017 09:43 (UTC+04:00)\nAzərbaycan hökuməti ölkədə mövcud olan multikulturalizm və tolerantlıq ənənələrinin daha da möhkəmlənməsinə xüsusi diqqət yetirir.\nAzərbaycanın Los Ancelesdəki Baş Konsulluğundan Trend-ə verilən məlumata görə, bunu Azərbaycanın Los Ancelesdəki baş konsulu Nəsimi Ağayev Kaliforniyanın Fullerton Kollecində tələbə və müəllim heyəti qarşısında Azərbaycana dair geniş mühazirə ilə çıxışında deyib.\nÇıxışdan əvvəl nümayiş etdirilən və Azərbaycanın əsrarəngiz təbiəti, mədəniyyəti, Bakının gözəlliyi və görməli yerlərinin əks olunduğu video-çarx iştirakçıların böyük marağına səbəb olub.\nMühazirədə N.Ağayev Azərbaycanın geostrateji mövqeyi, tarixi, zəngin mədəniyyəti, neft strategiyası, müstəqil dövlət kimi inkişafı, ABŞ və qonşu dövlətlərlə münasibətləri barədə ətraflı məlumat verib. Diplomat Azərbaycanda mövcud olan multikulturalizm və tolerantlıq ənənələri haqqında danışaraq, Azərbaycan hökumətinin bu ənənələrin daha da möhkəmlənməsinə xüsusi diqqət yetirdiyini, ölkəmizdə müxtəlif dini və milli mənsubiyyətə malik olan insanların sülh və əmin-amanlıq şəraitində birgə yaşadıqlarını bildirib.\nBaş konsul daha sonra Ermənistanın ölkəmizə qarşı təcavüzü, işğalçılıq və etnik təmizləmə siyasəti barədə mühazirə iştirakçılarını məlumatlandırıb. Çıxışdan sonra N.Ağayev tələbələrin suallarını cavablandırıb.\n25 min tələbənin təhsil aldığı Fullerton Kolleci Kaliforniyanın ən qədim ali təhsil müssisələrindəndir.


Hökumətin təcili atmalı olduğu yeddi addım Ayna.az\nBu yazı, əsasən məmləkətimizə həsr olunacaq, amma qısaca Gürcüstan və Ermənistan haqqında da yazamaq istəyirəm\nGürcüstan – Azərbaycanın iqtisadi uzantısı olan qonşu ölkənin iqtisadiyyatı turizm üzərində qurulub. ÜDM-in 11,3%-i tək turizmdə formalaşır, əmək qabiliyyətli əhalinin 28%-i turizmə bağlı çalışır. Ölkəyə son illər turizmdən 3-3,5 mlrd. dollara yaxın vəsait daxil olurdu. Larini ayaqda saxlayan məhz turist dollarları idi, indi lari ciddi dəyər itirib, otellər, kafe-restoranlar bağlıdı. Bu gün 1 dollar 3 lari 40 tetriyə satılır, halbuki cəmi 1 ay öncə dollar 2 lari 85 tetri idi. 2020-ci ilin ilk rübündə Gürcüstan iqtisadiyyatı 20% darala bilər, bizim neftdən asılılığımız qədər Gürcüstanın da turizm və xidmət sektorundan asılılığı var, hətta onların asılılığı daha çox, təsirləri daha dərindir. İxracatı da düşür – aqrar sektor və içki ixtacatlarında bu ilin ilk rübündə 35% azalma gözlənilir. Ölkənin ticarət balansında həmişə ciddi mənfi saldo olub, amma məhz turistlərin gətirib xərclədiyi valyuta bu açığı qapadırdı. İndi ticarət balansında mənfi saldonu qapatmağa valyuta yoxdur. Doğrudur, neftin düşməsi ticarət balansına müsbət təsir edib, amma hələ də ciddi açıq var. Lari də məhz buna görə hər gün dəyər itirir. Bir sözlə, Gürcüstanın vəziyyəti ağırdır, hələ uzun aylar özünə gələ bilməyəcək. Çox güman, yaxın zamanda BVF-dən və Dünya Bankından yardım istəməyə məcbur olacaq.\nErmənistan – Düşmən ölkədə də vəziyyət ağırdır, iqtisadiyyatı tam da olmasa, böyük ölçüdə Rusiyadan asılıdır. ABŞ üçün deyilən o məşhur ifadəni Ermənistan üçün deyək: Rusiya iqtisadiyyatı asqıranda Ermənistan iqtisadiyyatı sətəlcəm olur. Son 15 gündə Ermənistan dramı rublun dəyərdən düşməsinə pararlel hərəkət edir – məzənnə dollar qarşısında 4,65 dən 4,95-ə qədər ucuzlaşıb. Rusiyada iqtisadiyyat daraldıqca düşmən ölkədə də ciddi fəsadlar olacaq. İranla sərhədlərin bağlı olması da Ermənistana böyük zərbə vurur, artıq İrandan gələn iqtisadi dividendlər də sıfırlanıb. Rusiya Ermənistana böyük həcmdə iqtisadi dəstək verə bilməyəcək, çox güman Paşinyan da yaxın zamanda BVF-dən və Dünya Bankından yardım istəməyə məcbur olacaq.\nAzərbaycan – Doğma məmləkət haqqında mənə yazmaq həm çox asandır, həm də çox çətin və üzücü. Asandır ona görə ki, iqtisadiyyatımızın “anatomiyasını” pis bilmirəm, çətindir ona görə ki, illərdir bu hökumətə dediklərimizə qulaq asmadılar, primitiv iqtisadi modeldən əl çəkmədilər deyə, ölkəni virus və postvirus dövründə ciddi iqtisadi problemlər gözləyir. Söhbət tək neft qiymətlərinin çökməsindən və hələ uzun zaman aşağı qalması ehtimalından getmir. Bəli, bu, əsas faktorlardan birincisidir və böyük təsirə malikdir.\nAmma söhbət həm də ondan gedir ki, iqtisadiyyatımız və idarəetməmiz institutlaşmayıb deyə yardım imkanları və sxemləri çox məhduddur. Məsələn, dünya ölkələrinin Mərkəzi bankları iqtisadiyyata pul səpir ki, ayaqda qala bilsinlər, amma bunun bəlli mexanizmləri var – qiymətli kağızlar bazarı, birjalar, oturuşmuş şirkətlər, banklar, investisiya fondları, onlara dəstək verməklə iqtisadiyyatı ayaqda tutmağa çalışırlar. Bizim Mərkəzi Bankın belə bir alətləri yoxdur – MB-nin heç böyük maliyyə ehtiyatı da yoxdur, amma tutalım, dəstək olmaq istəyir, hansı mexanizmlərlə?! Uçot dərəcəsini lap 1%-ə salsın, bu, nəyi dəyişəcək ki?! Ölkə iqtisadiyyatı o qədər primitivdir ki, mürəkkəb və iqtisadi dəstək mexanizmləri yaratmaq mümkün deyil. MB uçot dərəcəsini 1%-ə salsa, banklar aşağı faizlə götürdükləri likvid vəsaitə dərhal dollar alacaqlar, çünki YATIRIM ETMƏYƏ başqa qiymətli kağız yoxdur!\nGələk əmək bazarının strukturuna:\n1) Turizm sektorunda rəsmi rəqəmlərə görə, 23 min insan çalışır, sektor çöküb, amma bu sahədə çalışanların sayı daha çox idi - ən azı bu rəqəmi 2,5-ə vurmaq lazımdır. Deməli, ölkədə turizm sahəsində 60 minə yaxın insan çalışırdı, onlar indi işsiz qalıb, yardım mexanizmi də yoxdur. Amma turizmin yan təsirləri də var idi axı. Məsələn, Bakıdan Qəbələyə ərəb turistini daşıyan sürücü, yolda onlara səhər yeməyi verən kafe, təkəri buraxanda İsmayillıda təkərini yamayan usta da qazancsız, vəsaitsiz qalıb;\n2) Qeyri-ərzaq ticarəti və xidmət sektoru da çöküb – rəsmi rəqəmlərə görə, ticarət və xidmət sahəsində 300 minə yaxın insan çalışırdı, bu rəqəmi də vurun 2,5-ə, ölkədə bu sahələrdə 700-750 min insan çalışır (şadlıq sarayları, kafelər, restoranlar, çayçılar, qeyri-ərzaq ticarəti və s.) – bəs onların aqibəti nə olacaq?! Gəlir yoxdusa, necə dolanacaqlar?! Bu şəxslərə yardım mexanizmi də yoxdur;\n3) Sosial məsələlər – ölkədə nə qədər insanın kirayədə qaldığı, nə qədər obyektin icarə ödədiyi məlum deyil. Çünki hökumət icarədən gələn vəsaitə 14% vergi qoyub, heç kim doğru-düzgün müqavilə bağlamayıb, müqvilələr ya heç yoxdur, ya da çox aşağı qiymətlərlə rəsmiləşdirilib. Tutalım, hökumət qərar verdi ki, vətəndaşın və sahibkarın icarə pulunu ödəyəcək – hanı bunun mexanizmi?! Necə həll olunacaq bu məsələ?! Bəs, illərdir, demirdikmi ki, “kölgə iqtisadiyyatı”, qeydiyyatsız iş yerləri və icarə müqavilələri ciddi məsələdir, bəs, nədən qulaq asmırdınız?! Deyirdik axı ki, icarədən vergini 2%-ə salın, hamı rəsmi müqavilə bağlasın, bu zaman indikindən hətta daha çox vəsait büdcəyə daxil olacaq. Dinləmirdiniz, ona görə də indi yardım mexanizmləri yaratmaq müşkilə çevrilib;\n4) İdarəetmə problemləri – Ölkədə idarəetmə də primitiv vertikala söykənib. Əslində mərkəzi hökumətin verdiyi qərarlarda olan boşluqları Mer institutu, Mer institutunun boşluqlarını yerli bələdiyyələr qapatmalı, bunlardan qalan boşluqları isə cətəndaş cəmiyyəti tamamlamalı idi. Vətəndaş cəmiyyəti belə durumlarda hökumətin əsas köməkçisinə çevrilməli idi. Bizdə Mer institutu yox, bələdiyyələr “ölü doğulub”, vətəndaş cəmiyyəti isə məhv edilib – indi bunun ciddi fəsadlarını yaşayırıq.\nSiyanı uzatmadan yekuna keçim: Ölkəmiz çox ciddi iqtisadi problemlər va çağırışlar yaşayacaq, ÜDM kəskin azalacaq, iş yerləri qapanacaq, xarici ticarətdə mənfi saldo yaranacaq, manata basqılar artacaq – bu gün durub da qəliz və institutsional həll yolları tapa bilməyəcəyik, çünki bu hökumət 27 il itirib, 27 ilə edilməyəni 27 günə etmək mümkün deyil, amma bu, bizə dərs olmalı, nəticələr çıxarılmalıdır.\nBəs təcili nə etməli:\n3) Adambaşına minimum əməkhaqqı səviyyəsində - 250 manat birdəfəlik yardım edilməlidir,\n6) Təcili İnvestisiya Bankı qurulmalı, postvirus dövründə dərhal həmin Bank kiçik və orta biznesə çox aşağı faizlə və azı 3 il müddətinə kreditlər verməyə başlamalıdır, lakin ancaq real biznes layihələrinə pul ayrılmalıdır,\nBir çox insanlar deyirlər ki, hamı evdə otursa, dollara təlabat da azalar. Əvvəla, yanlış fikirdir, ikincisi isə ziyanlıdır, xaricdən mal gətirilməsi kəskin azalsa, bu, yaxşı hal deyil, deməli biznes daha dərin quyuya yuvarlanacaq. Ona görə də tələbi, istehlakı da canlı tutmaq lazımdır ki, heç olmasa, nəfəs alsın, tam ölməsin...\nMüəllif: Natiq Cəfərli, REAL təmsilçisi, iqtisadçı-ekspert 27 Mart 2020 20:39


Nazir və icra başçısı Lahıc üçün “tükünü tərpətmir” - Detallar/Video\n29/11/2018 - 20:58 1 684 0 0\nİsmayıllının icra başçısı Mirdaməd Sadıqov əslən lahıclıdır.\nAmma nədənsə İH başçısı doğma kəndinin müasir avadanlıqlarla təchiz olunan xəstəxanasına görə hərəkətlənmir.\nXəstəxananın cəmi bir həkimi var - Sədrəddin İsgəndərov. O da 81 yaşındadır. O, həm mama-ginekoloqdur, həm travmotoloq, həm mədə-bağırsaq həkimi, həm pediatr...\nSəhiyyə Nazirliyinin mətbuat xidməti belə izah edir ki, gənc həkimlər gedib işləmək istəmirlər. Amma nazirlik etiraf etmir ki, səbəbi maaş azlığıdır. Normal məvacib təklif olunsa, həkimlər işləməyə gedərlər.\nİsmayıllıdan olan gənc kadrlar indi özəl klinikalarda, xəstəxanalarda daha yaxşı məvacibə işləyirlər. Ona görə Lahıcdakı xəstəxana 81 yaşlı həkimin ümidinə qalıb.\nXəstəxana binası müasir formada təmir edilib, zəruri avadanlıqlarla təchiz olunub.Tibb ocağının təcili tibbi yardım maşını belə var. Lakin bu şəraiti olan xəstəxanada cəmi bir həkim işləyir.\n1968-ci ildən bəri Lahıc qəsəbəsi ilə yanaşı 15-dən çox kəndin sakinləri bu xəstəxanaya müraciət edir. Amma nazir Oqtay Şirəliyev və İH başçısı Mirdaməd Sadıqov Lahıcı Allahın ümidinə buraxıb, heç maraqlanmırlar.\nƏn azından İH nazirliklə birgə təşəbbüs qaldıra, addımlar ata bilərdi, gənclərin xəstəxanaya cəlb olunması istiqamətində təkliflər irəli sürərdi, onları razı salmağa çalışardılar. Çünki 81 yaşlı həkim olmayandan sonra Lahıc camaatına kim tibb xidməti göstərəcək?\nPrezident şərait yaradıb, müasir xəstəxana təhvil verilib. Lakin ona məlumat verilməyib ki, burada işçi yoxdur. Nazirlik də, İH də ölkə rəhbərliyindən məsələni gizlədir.\nƏksinə, M.Sadıqov məsələ qaldıra bilərdi, İsmayıllının deputatları parlamentdə problemi qabarda bilərdi, nazirlik vakansiya elan edərdi, ola bilməz ki, 5 həkim işləmək istəməsin.\nNecə ki, ucqar kəndlərdə işləməyə gedən müəllimə verilən əmək haqqı şəhərdən daha çox olur, eləcə də Lahıcda işləməli olan həkimə yaxşı maaş təklif olunmalıdır.\nAmma həmin video süjet “Xəzər” telekanalında yayımlansa da, İsmayıllı İH-dən səs çıxmadı, nazirlik isə günahı həkimlərdə görüb, məsuliyyəti üzərindən atdı.\nÜmumiyyətlə, İsmayıllı səhiyyəsinin günü reanimasiya şöbəsinə oxşayır. Rayon xəstəxanası rüşvət yuvasıdır.\nBir müddət əvvəl mətbuat yazırdı ki, dövlət tərəfindən ayrılmış dərman və sair preparatlar birbaşa apteklərə yönləndirilir.\nDövlət xəstəxanası olsa da, burda açıqca alver gedir, müəssisə bir qrup müftəxor tərəfindən bazar qaydaları ilə idarə olunur. İsmayıllı xəstəxanasına dövlət tərəfindən ayrılmış dərmanlar mənimsənilir, çox hissəsi gəlib rayona çatmır.\nRayona gələn dərmanlar apteklərdə satdırılır. Şəkərli diabet xəstələri üçün ayrılmış dərmanlar tam şəkildə sahiblərinə çatdırılmayaraq apteklərə verilir.\nOnkoloji xəstələr burada çox incidilir. Xəstəxananın ərzağı evlərə daşınır. Bütün baş verənlər haqqında dəfələrlə dövrü mətbuatda yazılar dərc edilib.\nKimi burada pulsuz əməliyyat edirlər? Doğum şöbəsində baş verən özbaşınalıqlar haqqında nə əcəb xəstəxana rəhbərliyi məlumatlı deyil?\nBütün baş verənləri yaxşı bilirlər. Hər gün şöbə müdirləri rəhbərliyə haqq verirlər. Hər bir doğuma görə, hər bir cərrahi əməliyyata görə baş həkim və sairlərinin haqqı var. Tərəflərin mövqeyini dərc edə bilərik. //cahan.info


Almaniya hökuməti "Deutshe Bank"ı xilas etmək planı üzərində işləyir - AZƏRTAC – Azərbaycan Dövlət İnformasiya Agentliyi\nAlmaniya hökuməti "Deutshe Bank"ı xilas etmək planı üzərində işləyir\nAlmaniyanın "Die Zeit" qəzetinin xəbərinə görə, Almaniya hökuməti "Deutshe Bank"ı xilas etmək üçün plan hazırlayır. Hökumətin variantları arasında "Deutshe Bank"dan səhm alışı da var.\nAZƏRTAC “banks.eu” saytına istinadla xəbər verir ki, "Die Zeit" bütün təkliflərin təcili fəaliyyət planı çərçivəsində qiymətləndirildiyini və Almaniya hökumətinin bankın hər hansı bir yardıma ehtiyac duymayacağına ümid etdiyini bildirib. Bank xilas olmaq üçün mümkün ssenariləri müzakirə edir. Fövqəladə vəziyyətdə hökumət bankın səhmlərinin 25 faizini alacaq.\nAlmaniya hökuməti hələ də ümid edir ki, "Deutsche Bank"ın dövlətin dəstəyinə ehtiyacı olmayacaq.\n"Deutsche Bank" banka dövlət yardımının verilməsi barədə məlumatı təkzib edib və bildirib ki, bank Berlinin köməyi olmadan özü öz problemlərini həll edəcək.\nAZERTAG.AZ :Almaniya hökuməti "Deutshe Bank"ı xilas etmək planı üzərində işləyir


525-ci Qəzet - "Bazardan qayıdan qadın" - "Bir rəsmin dedikləri"\n"Bazardan qayıdan qadın" - "Bir rəsmin dedikləri"\n"Bir rəsmin dedikləri" rubrikasının budəfəki qonağı sənətşünas Həmidə Sadıqovadır. Həmidə xanımla Jan-Batist Simeon Şardenin "Bazardan qayıdan qadın" əsəri haqqında danışmışıq.\n- Həmidə xanım, əvvəlcə rəssamın həyatı haqqında qısa məlumat verə bilərsinizmi?\n- Jan-Batist Simeon Şarden 1699-cu il noyabrın 2-də Parisdə məşhur sənətkar ailəsində anadan olub. Şardenin ilk müəllimi Pyer Jak Kaz olub, ancaq o, müəlliminin kompozisiyalarını təkrar etməyərək əsərlərində fərqli janrlara üz tutur.\n- Məsələn, hansı fərqlilikləri edir Şarden?\n- O, tarixi və mifoloji təsvirlərə üstünlük verən müəllimindən fərqli olaraq daha çox natürmort çəkir. 1930-ci ildən etibarən isə Şardenin yaradıcılığında dönüş baş verir. Sənətkar natürmortdan tez-tez məişət janrına keçir, məişət janrında bir çox maraqlı əsərlər yaradır. Rəssamın məişət janrında olan əsərlərinə misal olaraq "Paltar yuyan qadın", "Həvəskar rəssam", "Xörək bişirən qadın", "Mürəbbiyə" əsərlərini xüsusilə qeyd edə bilərik. Məişət mövzusunun ən maraqlı əsərlərindən biri də haqqında söhbət açacağımız "Bazardan qayıdan qadın" əsəridir.\n- Bu əsərdə rəssamın digər əsərləri ilə üst-üstə düşən, yaxud fərqlənən məqamlar hansılardır?\n- Rəssamın yaradıcılığındakı məişət sujetləri çox fərqlidir. Şardenin məişət rəsimlərinin qəhrəmanları qadınlar və uşaqlardır. O, xüsusən hisslərini, poeziyasını və ana nəvazişini qiymətləndirirdi, uşaq səmimiliyi onun qəlbinə hər şeydən çox toxunurdu. Buna görə də rəssamın məişət mövzusundakı bir çox əsərləri qadınlara həsr olunub.\n- Əsərin yaranma tarixçəsi haqqında nə deyə bilərsiniz?\n- Şardenin 1739-ci ildə işlədiyi "Bazardan qayıdan qadın" kompozisiyasında cəmi iki fiqur var. Bu kompozisiyada təsvir olunan hər şey o dövr üçün qeyri-adi yenilik idi. Uzun illər ərzində tarixi sujetlərin ağalığından sonra rəngkarlıqda Parisin evdar xanımları, məişət ləvazimatları, mətbəxləri, gündəlik məşğuliyyətləri təsvir edilirdi. Şardenin sənətinin əhəmiyyəti ondadır ki, bu əsərdə dramatik problemlər yoxdur. Ümumiyyətlə, onun yaradıcılığı digər rəssamlardan onunla fərqlənir ki, onun rəsmlərində heç nə baş vermir. Orada çətin situasiya yoxdur. Onun personajları fikirlidir. Əgər onlar nəsə edirlərsə də, onların hərəkətləri asta və eynidir. Rəssam sanki özü qəsdən adi, gündəlik həyata əhəmiyyət verərək zamanın axınını ləngidir. Elə belə astalıq və yubanma Şardenin rəssamlıq manerasında hiss olunur.\n- Rəssamın "Bazardan qayıdan qadın" əsəri kiçik səthi yaxmalarla çəkilib. Rəng qatı elə bil ki, fırça ilə Şarden üçün xarakterik olan möhkəmliklə yapılıb. Evdar xanım tərəfindən gətirilmiş böyük çörəklər, masanın üstündə olan gildən düzəldilmiş bardaq, tünd rəngli şüşələr - bütün bunlar onların plastik ifadəliyinin dərindən başa düşülməsi ilə işlənib. Şardenin erkən məişət rəsmlərindəki məkanın quruluşu holland interyer rəssamlığını xatırladır.\n- Rəsm hazırda harda saxlanılır?\n- Əsər hazırda Paris şəhərində yerləşən Luvr muzeyində qorunur.\n- Mərkəzdə duran personajlardan solda su üçün böyük mis çəllək yerləşən otağa açılan qapı görünür, onun fonunda isə qadın fiquru dayanır. 17-ci əsrin holland məişət rəssamlarının belə kompozisiyaları onların rəvayətlərə məhəbbətilə bağlı idi və maddi sərvətlərə xüsusi diqqəti ilə uyğunlaşırdı. Rəssamın "Bazardan qayıdan qadın" əsərində on yeddinci əsr incəsənətinə xas şıltaq zərifliyin cizgiləri özünü göstərirdi. Qadının ağ geyimi və tünd önlüyü çoxsaylı müxtəlif cizgilərdən toxunub. Sənətkarın bu rəsmində saf əxlaqi tərbiyə üçün tipik olan sujet cizgiləri var.


Victoria, Seyşel adaları ilə tanış olun - World Tourism Portal\nVictoria, Seyşel adalarını araşdırın\nViktoriya, Seyşel adalarında nə ediləcək.\nViktoriyanın rəsmi turizm saytları\nVictoria haqqında bir video izləyin\nVictoria'nın paytaxtını araşdırın Seyşel adaları adaları, Mahe adasında yerləşən.\nVictoria dünyanın ən kiçik paytaxt şəhərlərindən biridir və bu bölgədəki yeganə böyük limandır Seyşel adaları. Məhkəmə binası və şəhərin mərkəzindəki poçt şöbəsi müstəmləkə dövründən bəri demək olar ki, dəyişməmişdir.\nŞəhərdəki hava limanı Seyşel adaları beynəlxalq hava limanıdır. Bu hava Seyşel adaları üçün mərkəzdir.\nAvtobuslar yerli əhaliyə xidmət göstərir və olduqca ucuzdur. Avtobuslar bəzən nizamsız olur və digər şəhərlərə nisbətən daha az dayanacaqa gələ bilər, buna görə bir müddət gözləməyə təəccüblənməyin.\nTaksilər ölçülür və adada adətən turist bələdçiniz olmağı təklif edəcəklər. Əvvəlcədən bir qiymət müzakirə edin.\nYerli insanlar arasında ən populyar alternativ. Velosipedləri şəhərin bəzi mağazalarında ucuza icarəyə vermək olar.\nTəbiət Tarixi Muzeyində təbii vəhşi təbiətə aid çox sayda eksponatlar var Seyşel adaları.\nŞəhərdəki attraksionlar içərisinə Vauxhall Clock Tower-in modelləşdirilmiş bir saat qülləsi daxildir London, İngiltərə, Ədliyyə, Victoria Nəbatat Bağları və Sir Selwyn Selwyn-Clarke Market. Şəhər, həmçinin milli stadionun və politexnik institutun evidir, daxili liman şəhərin dərhal şərqində yerləşir, ətrafında tuna balığı və konservləşdirmə əsas yerli sənayeni təşkil edir.\nSakinlərin təzə balıq, meyvə və tərəvəz satın aldığı səhər bazarına baş çəkin.\nHindistancevizi və hindistan cevizi məhsulları Victoria-da çox bol və ucuzdur.\nMahe adasında 42 restoran var.\nViktoriyanın mərkəzində. Yerli insanlarla qəşəng qarışa biləcəyiniz gözəl bir atmosfer Böyük artıma - bir neçə addımlıqdakı bir taksi stansiyası, buna görə evə və ya otelə getmək bir neçə içki içsən də problem deyil. Burada məşhurlar, modellər və bəzən səssiz tip iş adamları ilə tanış ola bilərsiniz. Açıq Çərşənbə, Cümə və Şənbə. Geyinmə qaydası tətbiq olunur: kişilər yalnız uzun şalvar, örtülmüş ayaqqabı və qolsuz köynək geyinməlidirlər.


Professor Rövşən Mustafayevin vəfatindan 11 il ötür…\nАrtıq 11 ildir ki, böyük аlim, görkəmli ictimаi хаdim Rövşən Fаiq оğlu Mustаfаyеv аrаmızdа yохdur. O, 1960-cı il оktyаbrın 5-də Bаkı şəhərində ziyаlı аiləsində аnаdаn оlmuşdur. 1977-ci ildə Аzərbаycаn Dövlət Univеrsitеtinin filоlоgiyа fаkültəsinə dахil оlmuş və 1982-ci ildə аli təhsilini bitirmişdir. 1988-ci ildə Аzərbаycаn Dövlət Univеrsitеtində nаmizədlik dissеrtаsiyаsı müdаfiə еtmiş, еlə həmin ildə «Yаzıçı» nəşriyyаtındа gənc аlimin еlmi şərhləri ilə «Mirzə Şəfi Vаzеhin nəğmələri. Unudulmuş və аz tаnınаn rus tərcümələri» şеirlər tоplusu çаp оlunmuşdur.\n1990-1992-ci illərdə R.Mustаfаyеv еtnоsistеmlərin öyrənilməsi üzrə iхtisаslаşdırılmış «Çеşmə» və «Günаydın» mədəniyyət cəmiyyətləri yаrаtmış, bir il sоnrа isə tədqiqаtlаrın əhаtə dаirəsini gеnişləndirərək, Аzərbаycаn Dövlət Quruculuğu və Bеynəlхаlq Münаsibətlər İnstitutunu təsis еtmişdir. «Dirçəliş – ХХI əsr» pоlitоlоji jurnаlı həmin institutun еlmi nəşri kimi çаp оlunmuş, R.Mustаfаyеv еyni zаmаndа bu institutun dirеktоru və jurnаlın bаş rеdаktоru vəzifələrində çаlışmışdır. Nəşr regionda yaradılmış ilk siyasi-politoloji elmi jurnaldır.\nPоlitоlоgiyа sаhəsində аpаrdığı tədqiqаtlаrın məntiqi yеkunu kimi, 1996-cı ildə Аzərbаycаn Rеspublikаsının Prеzidеnti yаnındа Аli Аttеstаsiyа Kоmissiyаsının qərаrı ilə ilk dəfə оlаrаq yеni - «siyаsi еlmlər» iхtisаsı üzrə dоktоrluq dissеrtаsiyаsının müdаfiəsi kеçirilmiş və Rövşən Fаiq оğlu Mustаfаyеv Cənubi Qаfqаzdа ilk siyаsi еlmlər dоktоru аlimlik dərəcəsinə lаyiq görülmüşdür.\n1998-ci ildə Azərbaycan Prеzidеnti Hеydər Əliyеvin sərəncаmı ilə Аzərbаycаn Milli Еlmlər Аkаdеmiyаsının nəzdində dеmоkrаtik islаhаtlаrın sürətini аrtırmаq və kеyfiyyətini yахşılаşdırmаq məqsədilə İnsаn Hüquqlаrı üzrə Еlmi-Tədqiqаt İnstitutu yаrаdılmış və АMЕА Rəyаsət Hеyətinin qərаrı ilə yеni tədqiqаt mərkəzinin təşkili və оnа rəhbərlik Rövşən Mustаfаyеvə həvаlə еdilmişdir.\nİnstitutun ilk direktoru, Cənubi Qafqazda ilk siyasi elmlər doktoru R.Mustafayev vəfat edənə qədər – 2009-cu ilə qədər bu elmi-tədqiqat ocağına rəhbərlik etmişdir. O, siyasi elmlər üzrə öz məktəbini yaratmışdır. Onlarca tanınmış alim məhz R.Mustafayev məktəbinin yetirməsidir.\nRövşən Mustаfаyеv Bаkı, İstаnbul, Mоskvа, Sаnkt-Pеtеrburq, Tbilisi, Хаrkоv, Kiyеv və Yеrusəlimdə nəşr оlunmuş 60-dаn çох məqаlə, kitаb və mоnоqrаfiyаnın müəllifidir. Onun Azərbaycan dövlətçiliyi, erməni terroru, “azərbaycançılıq” siyasi fəlsəfəsi və s. ilə bağlı dəyərli kitabları - «Аzərbаycаn və yеni dünyа düzəni», «İnkişаfın Аzərbаycаn yоlu», «Аzərbаycаn dövlətçiliyi: özünü və dünyаnı dərk еtmə yоlundа», «ХХI əsr. İllüziyаlаr siyаsəti», «Siyаsət – tаlеdir», «Fikir аzаddır», «NАTО-nun gеnişlənməsi: siyаsi dаltоnizm məsələsinə dаir», «Страсти по виртуали», «Марши смерти», «Tанго смерти» ... aktuallığını və dəyərliliyini bu gün də saxlayır. R.Mustafayevin еlmi rеdаktоrluğu və аktiv iştirаkı ilə rus və Аzərbаycаn dillərində «Еrməni tеrrоr və quldur birləşmələrinin bəşəriyyətə qаrşı cinаyətləri (ХIХ-ХХI əsrlər)» хrоnоlоji еnsiklоpеdiyаsı gеniş tirаjlа nəşr еdilərək Аzərbаycаn həqiqətlərinin dünyа ictimаiyyətinə çаtdırılmаsındа müstəsnа rоl оynаmışdır. 2008-ci ildə Rövşən Mustаfаyеvə «Марши смерти» («Ölüm mаrşı») kitаbınа görə ilin bеynəlхаlq tеrrоrizmlə bаğlı ən yахşı еlmi аrаşdırmаsı kimi Bеynəlхаlq Аvrаsiyа Mətbuаt Fоndunun sеrtifikаtı təqdim оlunmuşdur. Onun «Танго смерти» («Ölüm tanqosu») kitabı 4 dildə nəşr edilmişdir. «Еrməni tеrrоr və quldur birləşmələrinin bəşəriyyətə qаrşı cinаyətləri (ХIХ-ХХI əsrlər)» хrоnоlоji еnsiklоpеdiyаsı isə ingilis dilinə tərcümə olunaraq dünya parlamentlərinə və kitabxanalarına göndərilmişdir.\nPrоfеssоr R.Mustаfаyеv İnsаn Hüquqlаrı üzrə Bеynəlхаlq Еlmi Şurаnın (Bаkı – Brüssеl – Mоskvа – Budаpеşt – Cеnеvrə) yаrаdıcısı və sədri, YUNЕSKО-nun biоеtikа prоblеmləri və еlmi biliklərin еtikаsı prоblеmləri üzrə Milli Kоmitəsinin sədr müаvini оlmuşdur. О, həmçinin Gürcüstаn Milli Аkаdеmiyаsının, Bеynəlхаlq Еlmlər Аkаdеmiyаsının (Аvstriyа) və V.S.Аltunin аdınа Bеynəlхаlq Еkоlоgiyа və Təbiətdən İstifаdə Аkаdеmiyаsının (Rusiyа) həqiqi üzvü sеçilmişdir. 2006-cı ildə Gürcüstаn Rеspublikаsı Еlm və Təhsil Nаzirliyinin N.Nikоlаdzе аdınа Univеrsitеtinin prоfеssоru аdınа lаyiq görülmüş, dəfələrlə Bаkı Dövlət Univеrsitеtinin və Dахili İşlər Nаzirliyi Аkаdеmiyаsının burахılış imtаhаnlаrı üzrə Dövlət Kоmissiyаsının sədri təyin еdilmişdir. 2008-ci ilin mаyındа R.Mustаfаyеv Gеlаt Еlmlər Аkаdеmiyаsının (Gürcüstаn) ilk müsəlmаn fəхri üzvü sеçilmiş və bu bаrədə diplоmu оnа Gürcüstаn pаtriаrхı II İlyа təqdim еtmişdir.\nGörkəmli alim «Еrməni tеrrоr və quldur birləşmələrinin bəşəriyyətə qаrşı cinаyətləri (ХIХ-ХХI əsrlər)» kitаbınа görə Аzərbаycаn Milli Təhlükəsizlik Nаzirliyinin təsis еtdiyi S.Əsgərхаnоv аdınа mükаfаtа lаyiq görülmüş, Rumıniyа İnsаn Hüquqlаrı Təşkilаtının «İnsаn hüquqlаrının mühаfizəsində еlmi töhfələrinə görə» хаtirə mеdаlı ilə təltif еdilmişdir. 2001-ci ildə «İrəli» Gənclik hərəkаtı R.Mustаfаyеvin «Страсти по виртуали» аdlı еlmi işini «İlin tədqiqаtı» nоminаsiyаsındа ən yахşı əsər kimi dəyərləndirmişdir.\n2007-ci ilin iyunundа Аzərbаycаn Prеzidеnti yаnındа Аli Аttеstаsiyа Kоmissiyаsının qərаrı ilə оnа «Bеynəlхаlq münаsibətlər və qlоbаl inkişаfın siyаsi prоblеmləri» iхtisаsı üzrə prоfеssоr аdı vеrilmişdir. 2008-ci ildə prоfеssоr R.Mustаfаyеv Аzərbаycаn Milli Еlmlər Аkаdеmiyаsı Rəyаsət Hеyətinin Fəхri Fərmаnınа lаyiq görülmüşdür.\nЕlmi yаrаdıcılıqlа yаnаşı, səmərəli ictimаi fəаliyyətlə də məşğul оlаn R.Mustаfаyеv respublikanın ictimai-siyasi həyatında aktiv iştirak etmişdir. O, 1998-ci il Аzərbаycаn Rеspublikаsı Prеzidеnti sеçkilərində ümummilli lidеr Hеydər Əlirzа оğlu Əliyеvin vəkili оlmuşdur. Аzərbаycаn Rеspublikаsı Prеzidеntinin sərəncаmı ilə Milli Еnsiklоpеdiyаnın rеdаksiyа hеyətinin, Аzərbаycаn Rеspublikаsı Əsir və itkin düşmüş, girоv götürülmüş vətəndаşlаrlа əlаqədаr Dövlət Kоmissiyаsının tərkibinə üzv təyin еdilmişdir.\nUnudulmaz alimin dəyərli fəaliyyətinə böyük qiymət verilmişdir. Rövşən Mustafayev adına Beynəlxalq Fond tərəfindən ildə bir dəfə təqdim olunan “Prof. Rövşən Mustafayev” adına medal və sertifikat təsis edilmişdir. Bu mükafata ilk dəfə Azərbaycan Respublikasının birinci vitse-prezidenti, YUNESKO və İSESKO-nun xoşməramlı səfiri, Heydər Əliyev Fondunun Prezidenti Mehriban xanım Əliyeva və Heydər Əliyev Fondunun vitse-prezidenti, İDEA İctimai Birliyinin təsisçisi və rəhbəri Leyla xanım Əliyeva layiq görülmüşlər.


Qadınlıq haqqında 10 mif (1) » Qadin.Net ~ İlk milli qadın portalı... Azərbaycan xanımlarına...\nQadınlıq haqqında 10 mif (1)\nKeçən əsrdən bəri dünyada qadın statusu elə güclü dəyişib ki, zərif cinsin nümayəndələri demək olar ki, hər gün əvvəlki problemlərə xarakterik olmayan qəribə çətinliklərlə üzləşirlər. Elə indi də qadınlıq məsələsi kəskin olaraq qalır. Gəlin, qadınlıq haqqında 10 mifə nəzər salaq.\n1. Bu anadangəlmədir.\nBizim burun formamız anadangəlmədir və onu güclü istək nəticəsində dəyişmək olar.\nQadınlıq qazanılır, tərbiyə edilir və yetişilir. Kimisi bunu artıq uşaqlıqdan edir, kimisi isə daha sonrakı yaş mərhələlərində inkişaf etdirməyə istək duyur. Elə, ya da belə bu mümkündür, əsas məsələ inkişafı istəməkdir.\n2. Qadınlıq ancaq kişinin yanında olanda inkişaf edir.\nBoş söhbətdir! Elə kişilər var ki, qadınlar onların yanında özünüqiymətləndirməsini azaldır, ya da itirməyə məcbur olur. Doğrudur, bəzi kişilər qadınların özlərindəki qadınlığı kəşf etməsinə kömək olurlar, ancaq bu o demək deyil ki, kişilər olmasa qadınlar öz qadınlıq bacarıqlarına yetişə bilməyəcəklər.\n3. Qadının zərifliyi-qadının gücünə bərabərdir.\nBu da yanlış yanaşmadır. Özünüzdə hiperzəriflik, yaxud hipergüc illüziyası yaratmayın. Qadınlığı inkişaf etdirmək üçün supervomen kimi yanan bir evə atılmaq, yaxud uşaq kimi ərköyünlük etməyə gərək yoxdur. Qadınlıq eyni zamanda adekvatlıqdır, tamamlıqdır.\n4. Əsas formadır, fiquradır.\nBəzən bədən şəkli, fiquranı olduqca şişirdirlər. Ancaq tarix boyu qadınlıq parametrləri heç də həcmdə olmayıb. (Baxmayaraq ki, müasir dövrdə buna daha çox diqqət edilir). Qadınlıq Audrey Hepburn obrazında da ola bilər, Cenifer Lopes, deyək ki, Tamara Qversideli obrazında da və hətta Tereza ana obrazında da.\n5. Qadınlıq və karyera bir-birinə ziddir.\nBu yalnız o halda ola bilər ki, qadın hər bir şeydə kişiyə bənzəməyi həddindən artıq çox istəyər. Səsinə artırdığı sərtlik və hərəkətlərindəki özünəinamlılıq qadınlığı yox etməz, əksinə obraza yeni çalarlar gətirər. Karyera pilləkənində qalxmaq qadını özü olmasından çıxarmaz. Əsas məsələ budur ki, doğru nərdivanı seçə biləsən.\nQadınlıq ancaq kişinin yanında olanda inkişaf edir.\nKişi olmasa qadın inkişaf edə bilməz ki..\n12 iyun 2016 19:55\nNə bilim ay Ceylan xanım,\nmənə elə gəlir ki, kişisiz də qadın qadın kimi inkişafa qadir varlıqdır.\n12 iyun 2016 12:48\nOxudum. Miflər hardasa doğrudur. Ancaq bu fikir bir qədər mübahisəlidir.\nÇünki, qadın da, kişi də hər ikisi bir-birini tamamlayaraq inkişaf edir. İnkar edilməzdir hər iki tərəfin gücü.\n12 iyun 2016 12:46


İlhame Quliyeva xestexana qalası oldu: "İcaze yoxdur…" - Azadliq Xeber\nİlhame Quliyeva xestexana qalası oldu: "İcaze yoxdur…"\nİlhamə Quliyeva xəstəxana qalası oldu: "İcazə yoxdur..."\n04.12.2015 / 13:10 xeber –\nBu gün Mərkəzi Neftçilər Xəstəxanasından evə buraxılacağı gözlənilən xalq artisti İlhamə Quliyevadan xəbər var. Lent.az-a açıqlama verən xalq artistinin oğlu Orxan Nadirov bildirib ki, İ.Quliyeva bu gün evə buraxılası olmayıb: “Əslində, anam bu gün evə buraxılmalı idi. Amma həkimi buna icazə vermədi. Müalicəsi davam etdiyindən hələ bir neçə gün qalası oldu. Bir neçə gün gözləməli olacağıq".\nXatırladaq ki, İ.Quliyevanın oğlu bir neçə gün öncə Lent.az-a açıqlamasında xalq artistinin dekabrın 4-də evə buraxılacağını demişdi.\nQeyd edək ki, İ.Quliyeva noyabrın 2-də Mərkəzi Neftçilər Xəstəxanasına yerləşdirilib. Xəstəxanaya yerləşdirilən xalq artisti səhhəti barədə Lent.az-a bu sözləri demişdi: “Axşam saat 12-dən saat 3-ə qədər burnumdan qan gəlməyə başladı. Dərhal məni Neftçilər xəstəxanasına yerləşdirdilər. Həkimlər qanaxmanı saxlaya bilmirdilər. Güclə qarşısını aldılar. Şəkərim 570-ə qalxmışdı. İndi xəstəxanada məndən analizlər götürürlər ki, bilsinlər, mənə daha hansı həblər verilib. Qulluqçum Mehriban Hüseynovanın başıma açdığı oyunlardan sonra əsəb sistemim çox pozulub. Stress keçirmişəm. Çox pis vəziyyətdəyəm. Orqanizmimə yedizdirdiyi dərmanların fəsadlarını yaşayıram. Səhhətim elə ona görə də pisləşib. Neftçilər xəstəxanasında xüsusi diqqət göstərdilər. Elə buna görə də oranın baş həkimi Leyla Seyidbəyovaya və oranın bütün işçi heyətinə minnətdaram. Ümidim Allahadır. İnanıram ki, yaxşı olacam”.


Ən bahalı futbolçusu "Qarabağ"ı tərk edir » www.tezadlar.az\nƏn bahalı futbolçusu "Qarabağ"ı tərk edir\nPedro Enrike "Qarabağ"dan ayrılır. Bu barədə Yunanıstanın sport24.gr saytı məlumat yayıb.\nSayt yazıb ki, "Qarabağ"da icarə əsasında çıxış edən braziliyalı futbolçu qış fasiləsində komandadan ayrılaraq müqavilə ilə məxsus olduğu PAOK-a dönəcək.\nPedronun "Qarabağ"la müqaviləsi mövsümün sonuna qədər nəzərdə tutulub. Futbolçunun icarə müqaviləsindəki məbləğ "Qarabağ"ı qane etmir və bu barədə qarşı tərəfə də bildiriblər. Ona görə də Ağdam klubu onu qışda geri qaytarmaq niyyətindədi. Pedro özü də daha güclü çempionatda çıxış etmək istəyir.\nQeyd edək ki, Pedro 2017-ci ilin yanvarında Fransanın "Renn" klubundan PAOK-a 1,6 milyon avroya transfer olunub. Hazırda "Transfermarkt" ona 3 milyon avro qiymət qoyub. 27 yaşlı braziliyalı futbolçu bu dəyərlə "Qarabağ"ın ən bahalı futbolçusudu.\n"Qarabağ"a sentyabrın 1-də qoşulan Pedro Premyer Liqa və Çempionlar Liqasındakı 10 oyunda 2 qol vurub.


Evə kişi gətirən "Aysu" və quldur "çempion"un sərgüzəştləri\n18:52 26 Noyabr 2016\nKişiləri tora salıb, onlara qarşı quldurluq etməkdə təqsirləndirilən Məmmədəli Hacıyev, onun sevgilisi Əfsanə Hüseynova və dostu Gülhüseyn Sadıqovun cinayət işi üzrə məhkəmə başa çatıb.\nMilli.Az lent.az-a istinadən bildirir ki, Bakı Ağır Cinayətlər Məhkəməsində keçirilən prosesə hakim Faiq Qəniyev sədrlik edib.\nMəhkəmədə təqsirləndirilən şəxs qismində dindirilən Məmmədəli Hacıyev özünü qismən təqsirli bildiyini deyib. O, ifadəsində qeyd edib ki, Əfsanə Hüseynova ilə 3 il bundan qabaq tanış olub: "Biz qeyri-rəsmi ər-arvad münasibəti yaşamışıq. Bu münasibətdən bir uşaq dünyaya gəlib. Əfsanə ilə birlikdə 4-5 ay Zabratda kirayə qaldıq, sonra Rusiyaya getdik. Bir müddət sonra orda vəziyyətimiz yaxşı olmadı, mən Bakıya qayıtdım, Əfsanə isə atasının yanında, Çelyabinskdə qaldı.\n7-8 ay sonra Əfsanə də Azərbaycana qayıtdı, Buzovnada kirayədə yaşamağa başladıq. Fəhləlik edib, evi dolandırırdım. Sonra işlər yaxşı getmədi. Həmin vaxtı Həbib kimi tanıdığım bir nəfərlə görüşdüm. Sonralar bildim ki, əsl adı Gülhüseyndir. Ona iş axtardığımı dedim, dolana bilmirdik. Gülhüseyn mənə quldurluqla məşğul olub pul qazanmağımı məsləhət gördü. Əvvəlcə razılaşmadım, çünki həbsə düşmək istəmirdim. O, mənə dedi ki, Əfsanə tanımadığı kişilərlə tanış olub onları evə gətirsin, guya sən də arvadını başqa bir kişi ilə tutmuş kimi rəftar edərsən, həmin şəxsin pulunu və ya mobil telefonunu alarsan, heç kim də səndən şikayət etməz. Razılaşdım. Əldə etdiyim pulların yarısını Gülhüseynə verəcəkdim".\nTəqsirləndirilən şəxs ifadəsində bildirir ki, Əfsanə də maddi vəziyyət pis olduğundan təkliflə razılaşıb: "Birinci dəfə Əfsanə metronun "Koroğlu" stansiyasında bir nəfər şəxslə tanış olub, evə gətirdi. Həmin vaxt mən də evə daxil oldum, guya arvadımı başqa bir kişi ilə tutmuş kimi rəftar elədim. Həmin şəxsdən cibində nəyi varsa verməsini tələb etdim. O, cibində olan 4 manatı və "Samsung Galaxy Prime" markalı mobil telefonunu mənə verib, canını qurtardı. Təxminən üç gün sonra Əfsanə dedi ki, bir nəfərlə tanış olub. Nömrəsini verib. Dedim, çağır evə. Ertəsi gün saat təxminən 15 radələrində iş axtarmaq üçün evdən çıxdım, Buzovnadaydım, Əfsanə zəng elədi. Dedi, oğlan gəlir evə. Mən evə çatana qədər oğlan artıq evdəydi. Evə daxil olan kimi həmin şəxsin üzərinə hücum çəkdim. Kəllə, yumruq və təpiklə həmin şəxsi döyməyə başladım. Telefonu Əfsanəyə verib dedim ki, oğlanı döyməyimi videoya çək. Həmin şəxsi döydükdən sonra cibində nəyi varsa verməsini tələb etdim. O, cibində olan 6 manatı və "Samsung Galaxy S4" markalı mobil telefonunu verdi. Həmin puldan 1 manatını qaytardım ki, yolpulu olsun. Gülhüseyn bütün bu hadisələrdən məlumatlı idi, amma hələ ona heç nə verməmişdim".\nMəmmədəli Hacıyev qeyd edir ki, onların bu planının üstünü polis əməkdaşları açıb: "Polislər gəlib, Əfsanəni bölməyə apardılar. Sonra məni də tutdular. Pulunu və əmlakını ələ keçirdiyim şəxslərin heç birini əvvəlcədən tanımamışam. Heç kimə bıçaqla hədə-qorxu gəlib üzərinə hücum etməmişəm. Fiziki cəhətdən güclü və idmançı olduğumdan bıçaqdan istifadə etməyə ehtiyac qalmayıb. Əldə etdiyim pulları şəxsi tələbatlarıma xərcləmişəm. Fəhlə işlədiyim üçün, tikinti işlərində bıçaq lazım olduğundan üzərimdə bıçaq gəzdirmişəm. Döydüyüm şəxslərin videolarını Gülhüseynə göstərib, sonra silmişəm. Amma axırıncı videoçəkilişi Gülhüseynə göstərmədiyimdən telefonumda qalıb".\nHüseynova Əfsanə Fəxrəddin qızı isə məhkəmədə özünü təqsirli bilməyib. O, qeyd edib ki, Məmmədəli ilə 3 il qabaq Cəlilabadda tanış olub: "Rəsmi olaraq Seyfullayev Elnur İbadət oğlu ilə nikahdayam, birgə nikahdan üç övladım var. Elnurla rəsmi nikahda olsaq da, ayrı yaşayırıq. Hər üç uşağım Elnurun himayəsindədir. Elnurdan sonra tanış olduğum Məmmədəli ilə artıq üç ildir ki, qeyri-rəsmi ər-arvad münasibətlərində yaşayırıq. Həmin münasibətdən bir uşağımız var. Məmmədəlidən olam uşağımı Rusiyada yaşayan valideynlərimin yanında qoyub gəlmişəm. Məmmədəli bir qayda olaraq fəhlə işləyərək pul qazanırdı. Maddi vəziyyətimiz pis olduğundan evin kirayə pulunu da vaxtlı-vaxtında ödəyə bilmirdik. Təxminən iki-üç ay fəhlə işlədikdən sonra Məmmədəli işdən çıxdı və gündüzləri əsasən evdə oldu. Hər gün axşam saat təxminən 18 radələrində evdən çıxırdı, gecə qayıdanda pulla gəlirdi. Məmmədəlinin gecə vaxtı həmin pulu haradan əldə etməsindən xəbərim olmayıb. Bir gün metrolardan birinin çıxışında bir nəfər tanımadığım, sonradan adının Ramin olduğu bildiyim şəxsə yaxınlaşdım. Azərbaycana təzə gəldiyimi, yolları tanımadığımı deyib ondan kömək istədim. Raminə özümün əsl adımı demədim, adımın Aytən olduğunu bildirdim. Onunla birlikdə Buzovnaya gəldik. Ramin məndən su istədi, həm də xəstəliyi ilə əlaqədar olaraq evə qayıda bilməyəcəyini dedi. Məndən bir gecəlik burda qalmaq üçün icazə istədi, mən də razılaşdım. Məmmədəli həmin gün Cəlilabada getməliydi. Axşam o evə gəldi. İçəri girən kimi Raminin üzərinə hücum edərək qışqırmağa başladı, telefonunu alıb Ramini evdən qovdu".\nƏfsanə Hüseynova ifadəsində deyir ki, metronun "Koroğlu" stansiyasında Tural adlı şəxs tanış olmaq üçün ona yaxınlaşıb: "Etiraz etmədim. Telefon nömrəmi ona verdim. Turala adımın Aysun olduğunu dedim. Məmmədəlinin bundan xəbəri oldu. Məni məcbur elədi ki, Turalı evə gətirim. Özü də söz verdi ki, Turalı döyməyəcək. Ertəsi gün Turalı evə çağırdım. Gəldi, üstündən 5 dəqiqə keçmişdi ki, Məmmədəli evə girdi, Turalın üzərinə hücum edib onu döyməyə başladı. Mən evi tərk etmək istədikdə Məmmədəli qoymadı, dedi ki, Turalı döyməyimi video çəkməlisən. Mən də Məmmədəlinin telefonu ilə Turalın necə döyülməsini videoya çəkdim. Çəkiliş zamanı dəfələrlə "döymə" dedim. Məmmədəlinin sir-sifəti qana bulaşmışdı. Turalın telefonunu alıb, onu evdən qovdu. Turalın döşəməyə yayılmış qanını zorla mənə sildirdi".\nTəqsirləndirilən şəxs Gülhüseyni Məmmədəlini həmkəndlisi kimi tanıdığını deyib: "Ramin və Turalla bağlı baş vermiş hadisələrdən bir müddət əvvəl biz həqiqətən üçümüz birlikdə, metronun "28 May" stansiyasında yerləşən kafelərdən birində iki dəfə görüşdük. Həmin görüşlər vaxtı biz ümumi söhbətlər etdik, pul əldə etmək üçün hər hansı basqınla bağlı söhbət aparmadıq".\nQeyd edək ki, Əfsanə Hüseynova istintaqa verdiyi ifadədə Məmmədəlinin onu zorla bu əməllərə məcbur etdiyini söyləyib. Məhkəmədə verdiyi ifadə ilə istintaqa verdiyi ifadə arasında ziddiyyət olduğundan onun istintaqa verdiyi ifadələr elan olunub.\nTəqsirləndirilən Sadıqov Gülhüseyn Sakit oğlu özünü təqsirli bilməyərək göstərib ki, Bakıda fəhlə işləyir: "Papanin" adlanan yerdə kirayədə qalırdım. Məmmədəlini uşaqlıqdan tanıyıram, aramızda həmişə yaxşı münasibətlər olub. Görüşüb çay içirdik. Bir gün rayona getmək istəyirdim. Vağzala getdim bilet almağa. Məmmədəli zəng elədi ki, mən də gedəcəm, bileti qaytar, sabah birlikdə gedək. Qaytardım. Gəldim "28 may"a. Həmin vaxt Məmmədəlinin yanında Əfsanə adlı qız vardı. "Səməd Vurğun" bağının həndəvərində yerləşən kafelərdən birində oturub çay içdik, ümumi söhbət elədik və hərə öz evinə getdi. Növbəti gün saat 7 radələrində avtovağzalda Məmmədəli ilə görüşdük və birlikdə Cəlilabada getdik. Məmmədəlinin kimlərəsə zor tətbiq etməklə quldurluq edib əmlaklarını ələ keçirməsi barədə heç bir məlumatım yoxdur. Lakin Məmmədəli ilə söhbət edən zaman demişdi ki, Əfsanənin arxası ilə bir oğlan düşmüşdü, onu döyüb telefonu alıb. Sonra o mənə dedi ki, şəxsiyyət vəsiqəm yoxdur, gedək səninki ilə telefonu sataq. Razılaşmadım. Məmmədəliyə quldurluqla məşğul olub pul qazanmağı təklif etməmişəm".\nZərərçəkmiş şəxs qismində dindirilən Yarməmmədov Ramin Əli oğlu bildirib ki, II qrup əlildir: "Metronun "Xalqlar dostluğu" stansiyasında olan zaman bir qız yaxınlaşıb, özünü Aytən kimi təqdim etdi. Rusiyadan gəldiyini, Buzovnaya getmək üçün yolu bilmədiyini dedi. O, mənə Buzovnaya qədər onu aparmağımı xahiş etdi. Razılaşdım. Onu evinə qədər apardım. Ora çatanda artıq gec idi. Onlarda qalmaq üçün Aytəndən icazə istədim. O da razılaşdı. Elə həmin vaxt bir nəfər oğlan - adını sonradan bildiyim Hacıyev Məmmədəli Ədalət oğlu evə daxil olaraq, cibindən bir ədəd düyməciklə açılıb-bağlanan bıçaq çıxarıb üzərimə hücum etdi. Məmmədəli Aytənin əri olduğunu dedi və mənim hansı səbəbdən onun evinə gəldiyini soruşdu. Daha sonra isə yumruqla sol ayağımdan bir dəfə vuraraq cibimdə nə varsa verməyimi tələb etdi. Cibimdəki 30 manatı və "Samsung Galaxy Prime" markalı mobil telefonu Məmmədəliyə verdim və canımı oradan qurtardım. Gəlib başıma gələnlərlə bağlı polisə məlumat verdim. Məmmədəlin 30 manat pulumu və 189 manat dəyərində olan telefonumu aldığını dedim. Polis onları yaxaladıqdan sonra telefonumu geri qaytardılar. Heç bir şikayətim yoxdur".\nDigər zərərçəkən Tural Paşayev ifadəsində bildirib ki, metronun "Koroğlu" stansiyasında olan zaman bir nəfər qız ona göz işarəsi edərək gülümsəyib: "Həmin qıza yaxınlaşdım. Adının Aysu olduğunu, məndən xoşu gəldiyini dedi. Nömrəsini aldım. Həmin gün axşamüstü Aysu ilə zəngləşib danışdım. Onunla görüşmək istəyirdim. Mən ona "Sahil" metrosu yaxınlığında görüşmək istədiyimi dedim, o isə məni Buzovnaya çağırdı. Səhəri gün Buzovnaya gəldim. Təxminən bir saat parkda onu gözlədim. Sonra mənə zəng elədi ki, yolun kənarındayam, bura gəl. Evinə getməyi təklif elədi. Razılaşdım. O, bir qədər məndən qabaqda gedirdi ki, kimə şübhələnməsin. Evə çatdıq. Üstündən 5 dəqiqə sonra bir nəfər oğlan həmin evə daxil oldu, cibindən bıçaq çıxardaraq üstümə hücum çəkdi. Həmin oğlan Aysunun əri olduğunu dedi. Mən ona Aysunun özünün razılığı ilə bura gəldiyimi desəm də, məni döyməyə başladı. Zərbələrin gücündən huşumu itirmişdim. Daha sonra həmin oğlan mənə "mən Olimpiya çempionu Elnur Məmmədliyəm, polisdə işləyirəm, cibində nə varsa ver. Bu barədə polisə məlumat versən, səni öldürərəm" - dedi. Telefonumu ona verdim və evdən çıxdım. Evə gələndə atamla birlikdə xəstəxanaya getdim. Polisə məlumat verdik. Məmmədəli məndən 500 manat dəyərində telefon almışdı. İstintaq zamanı telefonumu qaytardılar. Heç bir maddi tələbim yoxdur".\nHakimlər kollegiyasının hökmü ilə Məmmədəli Hacıyev 10 il 6 ay, Gülhüseyn Sadıqov 9 il 6 ay, Əfsanə Hüseynova isə 8 il 6 ay müddətinə azadlıqdan məhrum edilib.\nEvə kişi gətirən Aysu quldur çempionun sərgüzəştləri